DANOBATGROUPek BIEMHen makinak, garapenak eta zerbitzu aurreratuak aurkeztuko ditu industria arloko erronka berriei erantzuteko\nCONNECTING THE FUTURE, lemapean fabrikazio digitaleko garapen berritzaileenak aurkeztuko ditu DANOBATGROUPek, eta etorkizuneko fabrika gaur errealitate egiten duten garapen berriak emango ditu ezagutzera. Hona hemen aipagarienak:\nHMI -Human-machine interface- gizakia eta makinaren arteko harremana hobetu egiten du makinaren lana sinplifikatzen duen ingurune baten bidez. Gainera, programatzeko laguntzak eta mekanizazio ziklo bereziak barneratzen ditu, mantentze lanak errazten ditu produkziorik gabeko denborak gutxituz, eta energia kontsumoa minimizatzeko informazioa ematen du.\nData system, makinaren monitorizazioan eta Big Data delakoan oinarritutako zerbitzu multzoa. Makinaren konportamenduaren eta mekanizazioprozesuaren azterketa egin ahal izateko aukera ematen du tabletak edo telefono gisako gailuen bidez makina zein egoeratan dagoen jakiteko aukera prozesua optimizatu edo gerta litezkeen akatsetara aurreratzeko.\nIntelligent components, makinan integratutako gailuak dira eta hainbat sentsoreri esker jasotako informazioan oinarrituta makinen errendimendua eta zehaztasuna hobetu, prozesuko denborak optimizatu, erreminten bizitza luzatu eta abarrerako egiten dute lan.\nControl system, fabrikazio lerro osoen gestiorako aplikazio informatikoa. Sistema hau ekipoen fabrikatzailearenganik independientea da eta makina mota ezberdinak integratzeko aukera emanaz lan aginduak betetzeko beharrezko informazio guztia kudeatzen du: CNC programak, erreminta eta tresnak etab. plantako beste gestio maila batzuek barneratuz, besteak beste PLM, MES, ERP etab.\nMakinei dagokienean edizio honetan artezketa, torneaketa, fresaketa-mandrinaketa, ebaketa eta zulaketa zein xafla transformaziorako makinentzako garapenik aurreratuenak aurkeztuko dira DANOBAT eta SORALUCE markekin.\nIkusgai egongo diren makinetariko batzuk diseinu berri bat izango dute, eta honek fidagarritasuna, zehaztasuna eta lehiakortasuna gisako oinarrizko balioez gain hobekuntza garrantzitsuak eskaintzen dizkie bezeroei mantentze lanei dagokienean, ergonomiari dagokionean zein laneko inguruneko segurtasunari dagokionean ere. Kontzeptu hau makina generazio berriari aplikatzaren ondorioz SORALUCEk Red Dot sari entzutetsua jaso du, diseinuko goi mailako kalitateko nazioarteko errekonozimendua. SORALUCE FXR fresatzeko-mandrinatzeko makina izan zen 57 herrialdetako 5.214 hautagairen artean Red Dot Sariaren garaile: 2016ko Produktu Diseinua delakoaren garaile urteko produkturik onenen artean kokatuz.\nDANOBAT LG-1000, doitasuna eta egonkortasun termikoa\nDANOBAT LG-1000 kanpoaldeak eta barrualdeak artezteko makina horizontala da, eta besteak beste makina honen ezaugarrietako bat da motor linealen teknologia izatea du eta baita transmisio zuzena ardatz birakarietan, ebaketarako piezak, industria hidraulikorako ultradoitasunezko piezak eta automobilgintzaren sektorerako piezak artezteko.\nGranito naturalezko bankadari eta dituen motor linealei esker, aplikazio zorrotzek behar duten egonkortasuna eta doitasuna eskaintzen ditu. Soluziorik egokiena da, halaber, zilindrikoak ez diren osagaien artezketarako ere.\nUrez hoztutako elektrotorlojuak erabiltzeak ohiko artezketa eta abiadura handikoa konbinatzea ahalbidetzen du. Horrela, harriak gehienez 120 m/s-ko abiadura periferikoa izatea lortzen du, eta harri urratzaile konbentzionalez edo superurratzaileez momentu eragilerik handieneko artezketak egiteko behar den gama osatzen du.\nSORALUCE FMT, multifuntzioa tamaina handiko piezetan\nSORALUCE FMT makina multifuntzionala belaunaldi berriko makinen adibideetako bat da, ergonomia, segurtasuna eta ekoizpen maila altuak batera eskaintzen dituena.\nDimentsio handiko multitask zentro bat da, torneatzeko ahalmen eta funtzionalitate erabatekoa duena, eta, horri fresatzeko eta torneatzeko buru unibertsalaren potentzia eta par edo momentua gehitzen bazaizkio, konplexutasun handiko piezak lotualdi bakar batean mekanizatzeko aukera ematen du. Horrenbestez, mekanizazio denbora asko aurrezten da, eta ondorioz erabiltzaileak errentagarritasun handiagoa lortzen du, bai produkzio unitarioari dagokionez bai serieko produkzioari dagokionez ere.\nMakina honek diseinu berritzailea dauka, lan eremu malgu eta guztiz konfiguragarri batean oinarritutako diseinua, bezeroaren beharren arabera, lanerako gune bat edo hainbat aukeratu daitezke, eta mahai birakariak edo finko osagarriak gehitu daitezke.\nMakinak karenatu osatu bat ere badu, irisgarritasun handia eskaintzen duena, ateak automatikoki irekitzen direlako langunearen aurrealdera eta goialdera osorik iristeko, txirbilak eta taladrina jasotzeaz gain. Langileari ikusmenik onena eskaini ahal izateko kristalezko azalera handiak ditu. Erabiltzeko erraztasuna, segurtasuna eta karenatuaren garbitasuna, keak xurgatzeko sistemak integratzeko aukerarekin. Erakusgai dagoen SORALUCE FMT makinak 150 erremintako biltegi robotizatua du.\nSORALUCE FMT makina multiatazak DAS sistema (Dynamics Active Stabiliser) berritzailea darama, patente prozesuan dagoena. DAS teknologia, zeina seguruenik makina-erremintaren sektorearen iraultza izango baita, makinaren zurruntasun dinamikoa aktiboki areagotu dezakeen gailu bat da eta, ondorioz, makinaren ebaketa ahalmena %300 handitu ere egin dezake, mekanizazioan zehar ezegonkortasunaren arriskua (chatter) murriztuta. DAS sistemak ebaketarako gaitasun orokorra hobetzen du, azaleraren akaberaren kalitatea hobetzen du, eta tresnak apurtzeko arriskua gutxitzen du, muturreko ebaketa baldintzetan bizitza baliagarria luzatuta.\nEra guztietako mekanizazio prozesuetan probatu da sistema; esaterako, prentsa buruetan, motorren edo moldeen pieza polarretan, eta proba guztietan ikusi da sistema hau erabiliz gero mekanizazio denborak %45 ere murrizten direla.\nDAS sistemak European Quality Innovation of the Year 2015 and Best of Industry 2015 sariak jaso ditu duela gutxi.\nDANOBAT BM, tolestaketa zorrotzak eta balio altuko aplikazioak\nXafla transformazioaren eremuan erakutsiko da DANOBATek garatu duen panelatzeko makina automatiko berria, BM modeloa, produkzio-maila handia ziurtatuko duena, makinaren prestaketa denborak murriztuz. Erreminta bakarrarekin egindako tolestaketak batetik, eta manipulazioa automatikoak bestetik, egiten dute BM panelatzeko makina izatea soluziorik onena; bai ekoizpen bolumen handietarako, eta baita serie labur zein luzeetarako ere. Azken finean, DANOBATen BM panelatzeko makinak soluziorik onena dira tolestaketa mota ororako, hasi sinpleenetatik eta berezi eta zailtasun handienekoetara, eta baita balio erantsi altuko aplikazioetarako ere.\nDANOBATek apustua egiten jarraitzen du soluzio berezi eta berritzaileen alde, bere bezeroen behar espezifiko bakoitzari erantzuna emateko helburuz. Kasu honetan, erakuskazokan LASER BLANKING berria aurkeztuko da, zuntz-laser bidezko ebaketa sistema malgu bat, non prozesatu beharreko materiala bobinatik ateratzen den, xafla formatuetatik atera beharrean. Produktibitate altuko makina bat da, laser-ebaketari aplikatutako zuntzaren teknologiak eskaintzen dituen abantailetariko bakoitza konbinatzen dituena bobina-metalikoak erabiltzearen abanatailekin.\nHalaber, DANOBATek soluzio berezi eta pertsonalizatuak garatzen jarraitzen du xafla transformazioko aplikazio zehatzetarako, besteak beste ate metalikoen fabrikazioa, siloak, ostalaritza eta sukaldeko tresneria, metalezko altzariak, etab. Garapen hauek DANOBATek bere bezeroekin elkarlanean izandako lanaren emaitza dira.\nDANOBAT HDS8A, sendotasuna eta doitasuna\nHDS8 zerrak, erdiautomatikoak zein erabat automatikoa denak, ahalmen handia dauka eta 800 mm-ra arte ebakitzeko gai izateko diseinatuta dago. DANOBAT HDS ebaketa horizontaleko zerrak ezagunak dira beraien sendotasunagatik eta doitasunagatik, produktibitatea eta ebaketaren kalitatea bermatzeko helburua baitute. Zutabe sendoek eta buruak pieza bakarra osatzen dute ebaketa prozesuan bibrazio oro ekiditeko. Materiala zintaren alde bietan lotuta doa, gida materialaren zabalerara automatikoki egokituta dago, eta beso mugikorra hidraulikoki blokeatuta ebaketa egiten ari den bitartean.\nDANOBAT COMPOSITES, automatizazioa egitura piezen fabrikaziorako\nADMP® teknologia (automated dry material placement) ere egongo da ikusgai. DANOBATek garatu du teknologia hori material konposatuan egitura piezak era automatizatuan fabrikatzeko. ADMP® teknologia oso emankorra eta egokikorra da, eta abantaila handiak eskaintzen ditu; izan ere, material gama zabala zehatz eta azkar ijeztu daiteke, esaterako NCFak eta ehun lehorrak.\nLATZ ebaketa erremintak, zehaztasun handia, fidagarritasuna eta abangoardiako teknologia\nStan-ean LATZ ebaketarako erremintak ere izango dira. Zehaztasuna, fidagarritasuna eta abangoardiako teknologiengatik berezitako ebaketarako erremintak. Ebaketa standard-eko erremintak besteak beste altzairu azkarra eta metal gogorrez egindako erreminta bereziak izango dira.


BIZITZA JOKOAN DAGO. AZOKA SOLIDARIOA – Besarkadak\nDatorren ekainaren 17. ean Bizitza Jokoan Dago azoka ospatuko dugu. Azoka solidarioa da hau, Maydayterraneo egitasmoaren alde aurrera ermango dena. Egitasmo hau Gipuzkoako Salvamento Marítimo Humanitario eta Sevillako Proem-Aid-k jarri dute martxan.\nEgitasmo hau bermatzearen helburuarekin, azoka solidario hau Donostiako Bizitruk azokaren testuinguruan kokatuko da, Topo geltokiaren ondoan. Bertan, artisautza pieza solidario eta ONG beraren produktuak jarriko dira salgai. Bestalde, Emaus Gizarte Fundazioak eta SMH-k, 1€ baten salneurri sinbolikoaren truk birziklatutako jostailuak jarriko ditu salmentan. Jasotzen den diru guztia egitasmoari igorriko zaio. Azoka goizeko 10.00 etatik, arratsaldeko 19.30 ak bitartean egongo da etengabe irekia.\nBesarkadak egitasmoaren barnean kokaturik, Gipuzkoako Foru Aldundiko Kultura, Turismoa, Gazteria eta Kirola Departamentuko Lankidetza Zuzendaritzaren bermearekin, geure hondar alea jarri nahi dugu eta Emaus Gizarte Fundazioarekin, Gipuzkoako SMH eta Sevillako Proem-Aid-ekin batera lanean arituko da.\nHantxe izango gara! Animatuko al zara?


Khantiera (хӑнты ясӑӈ khănty yasăņ) uraldar hizkuntzen Ugriar adarreko hizkuntza da, Khanti-Mansin mintzatua. Aldaera ezberdin asko ditu, hiru multzotan (iparraldekoak, hegoaldekoak eta ekialdekoak) banaturik. Hiru aldaera hauek elkarrekiko ulergarritasun gutxi dute eta litekeena da hizkuntza ezberdintzat hartzea.\nKhantiera (хӑнты ясӑӈ khănty yasăņ) uraldar hizkuntzen Ugriar adarreko hizkuntza da, Khanti-Mansin mintzatua. Aldaera ezberdin asko ditu, hiru multzotan (iparraldekoak, hegoaldekoak eta ekialdekoak) banaturik. Hiru aldaera hauek elkarrekiko ulergarritasun gutxi dute eta litekeena da hizkuntza ezberdintzat hartzea. (eu)\nхӑнты ясӑӈ (eu)


Mundu birtuala eta erreala uztartu nahian - - Tolosaldeko ataria\nMundu birtuala eta erreala uztartu nahian\nOnintza Lasa Arteaga 2021-03-26 20:58\nGaur egun zabalduago dauden arren, urte batzuk ditugunok gogoan dugu betaurreko handi xamar batzu jarri eta errealitate birtual bat ikusteko modua izan genuenekoa. Haiek kentzearekin batera, berriz errealitatera bueltatzen ginen. Sekulako esperientzia zen hura!\nTresneria ezberdinekin bada ere, itxialdi eta muga fisikoak ohikoak izan diren garai honetan hamaika ekimen egin dira modu birtualean; esaterako, lasterketak, askotariko ikuskizun edo museoetara bisitak.\nIlusio efektu hori lagungarri gertatu da bizitzako egoera zailei aurre egiteko eta zergatik ez esan, besteak beste, elkartasun esparru askotarikoak sortzeko ere.\nAdibide bat jartzearren, birtualki egin dudan azken gauza, Lilatoia izan da. Kilometroak errealak ziren eta korri egin behar izan genuen, baina lasterketaren antolatzeko modua birtuala izan zen. Alegia, teknologia berrien bitartekaritzarekin lasterka aritu ginen lasterketan egon gabe. Bakoitza bere kontura, indibidual edo talde txikitan. Taldearen zirrara, indarra sentitu gabe, baina gizarte parekide, hots, demokratikoago batekiko konpromisoarekin bat eginda.\nIzan ere, hori baita gakoa; gauzak aldatzeko gaitasuna gure baitan dagoela. Urtebete inguru joan da gure bizitza errotik aldatu zenetik. Askotariko gogoetak egiten ziren mundua nola aldatuko ote zen asmatu nahian: elkartasuna nagusituko zen gizarte berri baten sorburuan ote geunden, zaintzaren garrantziaren onarpen publikoak balore sistemaren aldaketa ote zekarren, eta beste asko.\nKrisiak aukera modura har daitezke, erantzun berriak asmatzera behartzen dutelako askotan, eta urtebete nahasi honen ostean, hobetzeko aukera ere hor dagoela sinistu nahi dugu; baina oraingoz, ikuskizun gaude. Oso ezkor ez jartzearren, esan dezadan perspektiba falta zaigula.\nEdonola ere, hobetzeko bidean pausoak eman nahi baditugu, ezin dugu zortearen esku erabakirik utzi, zortea ez baita subjektu aktibo. Erabakiak emakume eta gizonezkoek hartzen ditugu, bakoitzak bere mailan eta testuinguruan. Etorkizunaren nondik norakoa neurri batean gurea ere bada.\nHobetzeko bidean pausoak eman nahi baditugu, ezin dugu zortearen esku erabakirik utzi, zortea ez baita subjektu aktibo. Erabakiak emakume eta gizonezkoek hartzen ditugu [...].\nFikzioan erabat murgilduta egoteko edota makro-datuekin galduta sentitzearen ondorioz ostruka moduan ingurua ikusi, entzun edo jakin nahi gabe egotea ere beste aukera bat izan daiteke. Urruntzea. Kontua da, noizbait errealitatearekin topo egin beharko dugula, eta gu gurean genbiltzan bitartean auskalo nolakoa bihurtu ote diguten!


150/2008 DEKRETUA, uztailaren 29koa, Elebide -Hizkuntza Eskubideak Bermatzeko Zerbitzua- sortu eta kontsulten, iradokizunen eta kexen araubidea ezartzen dituena.\nOrgano arau-emailea: Kultura Saila\n1. artikulua – Sorrera.\n2. artikulua – Zereginak.\n3. artikulua – Jarduketa arloak.\n4. artikulua – Kexak.\n5. artikulua – Iradokizunak.\n6. artikulua – Kontsultak.\n7. artikulua – Aurkezteko era.\n8. artikulua – Izapidetzea.\n9. artikulua – Analisia eta balorazioa.\n10. artikulua – Urteko memoria.\n11. artikulua – Datu pertsonalen babesa.\nLehenengoa. Ahalmena ematen zaio Kultura sailburuari, Dekretu hau garatzeko eta betetzeko hartu beharreko erabaki guztiak har ditzan.\nEuskal Autonomia Erkidegoko Autonomia Estatutuak bere 6. artikuluan xedatzen du euskara, Euskal Herriaren berezko hizkuntza, ofiziala dela gaztelaniarekin batera, eta herritar guztiek bi hizkuntzak ezagutzeko eta erabiltzeko eskubidea dutela.\nHalaber, Autonomia Erkidegoko erakunde komunei dagokie bi hizkuntzen ofizialtasuna arautzea, eta hizkuntza ofizialen ezagutza eta erabilera bermatzea. Era berean, inork ez du bazterketarik jasango hizkuntza dela eta.\nInguru horretan onartu zen Euskararen erabilera arautzen duen azaroaren 24ko 10/1982 Oinarrizko Legea. Gerora, hizkuntza ofizialen erabilerari zein hizkuntza eskubideei eragiten dieten arau ugari eman dira.\nHorrela, Euskararen erabilera arautzen duen Oinarrizko Legeak herritarren hizkuntza eskubideak aitortzen ditu, eta bere 4. zein 5. artikuluetan xedatzen du botere publikoek beharrezko neurriak hartuko dituztela Euskal Autonomia Erkidegoan hizkuntza dela eta inork bazterketarik jasan ez dezan, eta aipatutako botere publikoek eskubide horien erabilera bermatuko dutela benetakoak eta eraginkorrak izan daitezen.\nBeste alde batetik, Kultura Sailaren egitura organikoa ezarri zuen otsailaren 14ko 25/2006 Dekretuaren 15.2.h) artikuluaren arabera, Herri Administrazioetan Hizkuntza Normalizatzeko Zuzendaritzaren eskumena da, eskatzen duten herritarrei, beren hizkuntza eskubideak babesteko informazioa eta aholkularitza ematea, eta eragindako erakundeei eskubide horiek benetan bete daitezen elkarlana eskaintzea.\nZeregin hori aipatutako Zuzendaritzak beteko du, eragindako Autonomia Erkidegoko Administrazio Orokorreko erakunde eta Sailekin lankidetzan, hizkuntza eskubideen gaineko eskumenak dituzten herri-erakunde eta -instituzio guztiei zabalik egongo den lankidetza.\nBildutako esperientziak eta gizartearen eskaera gero eta handiagoak Zerbitzu berezia sortzeko beharra erakutsi dute, herritarrak hizkuntza eskubideei buruz sentikortu eta informatuko dituena, herritarrek aurkezten dituzten hizkuntza arloko kontsultak eta erreklamazioak bideratu eta kudeatuko dituena, eta prozedura berezitua, arina eta erraza ezarriko duena zeregin horiek modu eraginkorrean bete ahal izateko, Eusko Jaurlaritzaren barruan zein eskumena duten beste erakunde publiko batzuekin koordinatuta. Horregatik sortzen da Elebide –Hizkuntza Eskubideak Bermatzeko Zerbitzua-, aipatutako legerian jasotakoa garatzeko eta ezartzeko.\nDekretu hau izapidetzean, Emakumeen eta Gizonen Berdintasunerako otsailaren 18ko 4/2005 Legeak exijitzen dituen derrigorrezko txostenak eman dira.\nOndorioz, Kultura sailburuak proposatuta, Euskadiko Aholku Batzorde Juridikoarekin bat etorriz, eta Jaurlaritzaren Kontseiluak 2008ko uztailaren 29ko bilkuran aztertu eta onartu ondoren, hauxe\nElebide –Hizkuntza Eskubideak Bermatzeko Zerbitzua- sortzen da, Zerbitzu organo-izaerarekin, Eusko Jaurlaritzako Kultura Saileko Herri Administrazioetan Hizkuntza Normalizatzeko Zuzendaritzari atxikita.\n– Elebide Hizkuntza Eskubideak Bermatzeko Zerbitzuaren zereginak izango dira, hizkuntza eskubideen gaineko sentikortasuna sustatzea, eskatzen duten herritarrei horien babesari buruzko informazioa eta aholkularitza ematea, eta lankidetza eskaintzea eragindako Sail, instituzio eta erakundeei, aipatutako eskubideak bete daitezen.\n– Elebide Hizkuntza Eskubideak Bermatzeko Zerbitzuaren jarduketetan, indarreko araudian aitortutako hizkuntza eskubideak hartuko dira oinarri.\n– Elebide Hizkuntza Eskubideak Bermatzeko Zerbitzuak jarduketa hauek egingo ditu:\nEkintzak eta kanpainak sustatzea, herritarrak dagozkien hizkuntza eskubideen gainean sentikortu eta informatzeko, baita horien babesa eta bermea artikulatzeko moduaz ere.\nHizkuntza eskubideen eta hizkuntza araudiaren gaineko informazioa eta aholkularitza ematea.\nKexak jaso eta izapidetzea, hizkuntza eskubideak urratu direlako edo erabiltzearen ondorioz kalteak jasan direlako.\nKexen objektu diren Sail, instituzio eta erakundeei lankidetza eta aholkularitza teknikoa eskaintzea, hizkuntza eskubideak errespetatuak izan daitezen, eta zerbitzuen kalitatean hobekuntza iraunkorra sustatzea, hizkuntza arloan ere.\nHizkuntza eskubideen babesarekin lotutako iradokizunak jaso eta izapidetzea.\n– Dekretu honetan aurreikusitako zereginak betetzeko, Elebide Hizkuntza Eskubideak Bermatzeko Zerbitzua eragindako Autonomia Erkidegoko Administrazio Orokorreko Sailekin lankidetzan arituko da.\n– Elebide Hizkuntza Eskubideak Bermatzeko Zerbitzuak kooperazioa sustatuko du hizkuntza eskubideen babesaren gainean eskumena duten edo eraginda dauden instituzio, organismo eta erakunde publiko zein pribatuekin.\n– Kexak izango dira, Dekretu honen ondorioetarako, herritarrek Elebide Hizkuntza Eskubideak bermatzeko zerbitzura bidaltzen dituzten idatzi eta jakinarazpenak, haien hizkuntza eskubideak urratu direla urte dutenean.\n– Kexek ez dute administrazio-errekurtso, akzio judiziala egikaritu aurreko erreklamazio, administrazioaren ondarezko erantzukizunagatiko erreklamazio, edo administrazioarekiko diru-erreklamazio izaerarik, eta beraz, horiek aurkezteak ez du aipatutako errekurtso eta erreklamazioetarako indarreko araudian ezarritako eperik eteten. Era berean, ez dute Eskea egiteko Eskubidea arautzen duen abenduaren 12ko 4/2001 Lege Organikoaren babesean aurkeztutako eskaeren izaerarik.\n– Kexaren berezko izaera dela eta, bere erantzunaren aurka ezingo da errekurtsorik jarri, nahiz eta kexaren zioak berriro azaldu ahal izango diren lotutako administrazio prozeduraren barruan jar litezkeen balizko errekurtsoetan.\n– Kexa jartzeak ez du pertsona interesdunaren esku leudekeen erreklamazio, eskubide, edo administrazio nahiz judizio izaera duen akziorik egikaritzea eragozten edo baldintzatzen, eta ez du, ondorioz, horiek aurkezteko eperik etengo.\nDekretu honen ondorioetarako, iradokizunak dira hizkuntza eskubideen berme eraginkorra bultzatzeko eta hizkuntza arloan zerbitzu publikoen kalitatea hobetzeko herritarrek egiten dituzten proposamenak.\nDekretu honen ondorioetarako, kontsulta da hizkuntza eskubideen eta Euskal Autonomia Erkidegoan indarrean dagoen araudiaren gainean herritarrek aurkeztutako edozein informazio eskaera.\n– Kontsultak, kexak eta iradokizunak idatziz azalduko dira, izen-abizenak, nortasun agiria, pertsona interesdunaren helbidea jakinarazpenak jasotzeko, egitateak eta kontsulta, kexa edo iradokizunaren azalpenaren muina diren arrazoiak, lekua eta data adieraziz.\n– Halaber, kontsultak, kexak eta iradokizunak telefonoz azaldu ahal izango dira. Kasu honetan, Elebide Hizkuntza Eskubideak Bermatzeko Zerbitzuak idatziz jasoko ditu, aurreko paragrafoko datuak bilduz, eta pertsona interesdunari bidaliko dizkio onespena eman dezan.\n– Era berean, kontsultak, kexak eta iradokizunak edozein bide elektroniko, informatiko edo telematikoren bitartez aurkeztu ahal izango dira, kautotasuna egiaztatuz, indarrean dagoen araudiarekin bat.\n– Kontsulta, kexa edo iradokizuna jasotzen duen idatziak beharrezko baldintzak betetzen ez baditu, pertsona interesdunari 10 eguneko epean akatsa zuzentzeko eskatuko zaio, beren beregi azalduz, egin ezean eskaeran atzera egin duela ulertuko dela, horretarako ebazpena legeek jasotako moduan eman ondoren.\n– Herritarrek Elebide Hizkuntza Eskubideak bermatzeko zerbitzuko langileen laguntza jasoko dute kontsulta, kexa edo iradokizuna azaltzeko eta konstantzia uzteko. Edozein kasutan, pertsona interesdunak sinatu beharko du onespena adieraziz.\n– Elebide Hizkuntza Eskubideak Bermatzeko Zerbitzuak aukera izango du idatzi anonimoak eta fede gaizto ageria adierazten dutenak ez onartzeko.\n– Elebide Hizkuntza Eskubideak Bermatzeko Zerbitzuak Kontsulten, Kexen eta Iradokizunen Erregistro bat kudeatuko du barne erabilerarako, eta guztiei buruzko informazioa jasoko da bertan, tartean haien izapidetze-prozedura eta, dagokionean, ebazpena edo erantzuna.\n– Kontsulta, kexa edo iradokizuna aurkeztuta, Elebide Hizkuntza Eskubideak Bermatzeko Zerbitzuak informazio-espedientea zabalduko du, dagokionean egoki iritzitako ikerketak eta diligentziak eginez.\n– Elebide Hizkuntza Eskubideak Bermatzeko Zerbitzuak eragindako Administrazioko erakunde edo Sailera bideratuko du jasotako kontsulta, kexa edo iradokizuna, aintzat hartu eta, dagokionean, erantzun egokia prestatzeko. Erantzuna Elebide Hizkuntza Eskubideak bermatzeko zerbitzura bidaliko da, eta honek pertsona interesdunari igorri.\n– Kontsulta, kexa eta iradokizun guztiak bideratuko dira, eta eragindako erakundeak edo Sailak emandako erantzuna jasoko dute. Kontsulta, kexa edo iradokizuna Elebide Hizkuntza Eskubideak Bermatzeko Zerbitzuan jasotzen denetik hilabeteko epean, bere izapidetze egoeraren berri emango zaio interesdunari. Erantzunaren jakinarazpena, izapide hau administrazio egintzetarako arautzen duten arauekin bat egingo da.\n– Kontsulta, kexa edo iradokizunaren xede den erakunde edo Sail bakoitzak beharrezko neurriak hartuko ditu erantzuna emateko betebeharra epe barruan bete dadin, baita azaldutako akatsak zuzentzeko ere. Egindakoaren berri Elebide Hizkuntza Eskubideak Bermatzeko Zerbitzuari eman beharko zaio, eta honek pertsona interesdunari helaraziko dio.\n– Pertsona interesdunak bere kontsulta, kexa edo iradokizunaren izapidetze egoerari buruzko informazioa eskatu ahal izango du edozein unetan.\n– Eragindako entitate eta Sailek, arreta eta erantzuna emateko arduradun bezala, kontuan izango dute kexa eta iradokizunen edukia, zerbitzuen kalitatearen hobekuntza iraunkorraren ondorioetarako.\n– Kexa edo iradokizun multzo baten analisitik akats berberak edo zerbitzu hobea emateko aukerak agerian gelditzen direnean, Herri Administrazioetan Hizkuntza Normalizatzeko Zuzendaritzak hobekuntza talde baten osaera sustatuko du, bere ordezkarien eta eragindako entitate edo Sailetako ordezkarien partaidetzarekin, beharrezko neurri zuzentzaileak aztertu, prestatu eta proposa ditzan, eta ezarri beharreko hobekuntza ekintzak zehatz ditzan.\nElebide Hizkuntza Eskubideak Bermatzeko Zerbitzuak urteko memoria bat prestatuko du, eta horren berri emango dio Eusko Jaurlaritzaren Kontseiluari. Memoria hori publiko egin eta Eusko Legebiltzarrera zein Euskal Autonomia Erkidegoan kokatutako herri administrazioetara bidaliko da.\nElebide Hizkuntza Eskubideak Bermatzeko Zerbitzuak idazkietan eta jakinarazpenetan jasotako datu pertsonalen babesa bermatuko du, Datu Pertsonalen Babesa arautzen duen abenduaren 13ko 15/1999 Lege Organikoan xedatutakoarekin bat.\nVitoria-Gasteizen, 2008ko uztailaren 29an.\nIkus: 193/2013 DEKRETUA, apirilaren 9koa, Hezkuntza, Hizkuntza Politika eta Kultura Sailaren egitura organikoa eta funtzionala ezartzen dituena.\nIkus: 25/2006 DEKRETUA, otsailaren 14koa, Kultura Sailaren egitura organikoa ezartzen duena.\nIkus: Azaroaren 24ko 10/1982 oinarrizko LEGEA, Euskeraren erabilpena arauzkotzezkoa.


«Etxean euskaraz mintzatzen saiatuko naiz» - Xareta - Erran.eus\nNerea Bazterrika 2019-08-10 10:45\nMaelle Agerrek birramatxiren historia izan zuen abenturan parte hartzeko lanaren ardatz.\nMaëlle AGERRE senpertarra\nGogoetak sendimenduen pizgarri, sendimenduak xedeen sustagarri errana aski ongi lotzen zaio Maëlle Aguerrek bizitako esperientziari. Joan den urtean hilabete luzeegi zela pentsatuz ez zuen izenik eman: «beldur nintzen baina berriz interesgarria atzeman eta pentsatu ondotik aurten animatu naiz».\nKezka guztiei helburuak jarrita, ekin zuen bidea: «euskara hobetzeko eta usaiako bizitza alde batera uzteko erronka jarri nion neure buruari». Bi helburuei tarte egiteko aukera izan du, baina ezin erran ez etxekoak ezta egunerokoa ere zeharo atzendu dituenik, bizitakoak oroitzapenak eragin baitizkio: «ttikia nintzelarik bezala, euskaraz mintzatu naiz denekin eta EuskarAbenturan hori berrartzeko aukera izan dut». Gogoan du bere hizkuntza-ohituretan aldaketa «ikastolatik kolegiora» jo zuenean gertatu zela: «orduan nire familiarekin ere frantsesez mintzatzen hasi nintzen». Eta aldaketak aldaketa, amatxirekin euskaraz aritzeko aukerari eutsi dio: «berarekin batzuetan euskaraz mintzatzen naiz». Amatxi eta birramatxi izan dira abenturan parte hartzeko giltzak, batari esker euskaraz mintzatzen segitu duelako eta bertzeak proiektuan sartzeko lana egiteko bide eman diolako: «birramatxiren historia kontatuz migrazioari buruzko lan historikoa egin nuen. Leitzatik Senperera emigratu zuela kontatzearekin ez nuen aski sei orriko lana egiteko eta gaiari lotutako bertso bat sortu eta kantatzea erabaki nuen».\n«Egunez egun euskara hobetu dudala atzeman dut, arrunt kontent naiz»\nBere kasuan, lana egitea «ez zen biziki zaila» izan, baina abenturan sartuta, egunerokora egokitzea kosta zitzaion: «fisikoki hasiera gogorra izateaz gain, bai jendeak ni baita nik haiek errandakoa ulertzeko zailtasunak izan genituen». Egunez egun «gogor» saiatuta, hori lantzeko ariketak eginda, «euskaraz hobe ulertzen eta solas egiten» zuela ohartu zen eta pixkanaka, gauzak erraztu zitzaizkion. Hortaz, «hizkuntza hobetu nahi dutenei» parte hartzeko erranen lieke.\nEtxean euskara berrartzeko saiakera\nZailtasunik handiena orain datorkio, hilabetea pasatu delarik. «Uztaritzeko lizeotik bertze batera joanen naiz eta hor gutti dira euskaraz mintzo direnak». Fokua, beraz, etxean jarriko du: «ahizpa eta amarekin euskaraz mintzatzen saiatuko naiz». Ea piztutako grina eta egindako ahalegina baden hori lortzeko adina!


Koarentena eta isolamendua koronabirusa izanez gero: nola zaindu eta zer jan | Consumer\nEtxez etxeko isolamenduak COVID-19aren kutsatze berriak saihesteko balio du, baina ez da egokia kasu guztietan, eta ongi egiteko jarraibide zehatzak bete behar dira\nKoronabirusaren hedapenak milioika pertsonaren bizitza aldatu du. Kutsatzeko erraztasuna eta SARS-CoV zehazki ez ezagutzea (birus berria delako) direla eta, hainbat herrialdetako agintariek neurri bereziak hartu dituzte biztanleria COVID-19 gaixotasunetik babesteko. Italia osoa isolatzera behartzea da erabakirik gogorrenetako bat, eta horri beste batzuk gehitzen zaizkio: Europako hainbat tokitan feriak eta biltzarrak bertan behera uztea, Madrilgo erkidegoan, Gasteizen eta Bastidan (Araba) ikastetxeak ixtea edo zaharren egoitzetara bisitak murriztea. Koronabirusak eguneroko bizitzan eta ekonomia globalean duen eragina ukaezina da gaur egun. Eta ez zabaltzeko, larritasun gutxiagoko kutsatuek isolamendua igaro behar dute etxean. Berrogeialdi hori zertan datzan azalduko dizugu, hasi higienetik eta janariraino.\nPrebentzioa funtsezkoa da COVID-19aren kutsatze-kopurua murrizteko. Espainian mila kasu baino gehiago izan dira, Osasun Ministerioaren datu berrienen arabera. Ildo horretatik, koarentena da koronabirus berriaren hedapena geldiarazteko neurririk eraginkorrenetako bat, ingurune itxietako aglomerazioak ekiditeaz eta eskuak behar bezala garbitzeaz gain. Baina, praktikan, zer esan nahi du koarentenak? Noiz gomendatzen da? Nork egin behar du? Kasu horietan, nola elikatu eta manipulatu behar dira elikagaiak? Carlos Fernández Escobar Prebentzio Medikuntzako eta Osasun Publikoko adituaren, Miguel Ángel Lurueña Elikagaien Zientzia eta Teknologiako doktorearen eta Beatriz Robles Elikagaien teknologoaren eta dietista-nutrizionistaren laguntzarekin, zalantza horiei eta beste batzuei erantzun diegu.\nZer da etxeko isolamendua?\nEtxeko isolamendua funtsezko neurria da beste pertsona batzuk ez kutsatzeko. “Osasun-profesional batek zehaztu behar du, eta larrialdiko osasun-laguntzarik behar ez duten koronabirusak ikertzen edo baieztatzen direnean erabiltzen da; bestela, ospitalera eramango lirateke —azaldu du Fernández Escobar-ek—. Osasunez ondo dauden pertsonak dira, baina besteengandik bereizi behar dira, birusa transmititzen jarrai ez dadin eta pertsona ahulagoak arriskuan jar ez ditzan”. Hori dela eta, ez da gomendatzen etxean isolatzea pertsona zaurgarriekin etxebizitza partekatuz gero: adinekoak, gaixotasun kronikoak dituztenak, immunodeprimituta edo haurdun daudenak.\nNola egiten da koarentena koronabirusa dela eta?\nArnasa isolatzeko, neurri jakin batzuk hartu behar dira. Jarraibide horiek zuzenean kontsulta daitezke Osasun Ministerioaren eta Osasunaren Mundu Erakundearen (OME) webguneetan, baina Carlos Fernández Escobar-ek garrantzitsuenak azaltzen dizkigu. “Batez ere, isolatuta dagoen pertsonak etxetik atera gabe egon behar du , besterik esan arte”, adierazi du. Bestalde, kontuan izan behar da hau:\nEz duzu bisitarik jaso behar denboraldi horretan.\nNorberak erabiltzeko gela batean egon behar du, eta ahal den guztietan atea itxita eduki.\nGelak ondo aireztatuta egon behar du, kalera ematen duten leihoekin.\nGela horretan, pedalez irekitzen den zaborrontzi bat jarri beharko da, eta barruan, hermetikoki ixten den plastikozko poltsa bat, hondakinentzat (adibidez, erabili eta botatzeko zapientzat). Zaborra erabiltzean besteak kutsatzea saihestea da helburua.\nBeste pertsona batek gelan sartu behar badu, gomendagarria da nor sartu den erregistratzea, ondoren pertsona horien jarraipena egitea errazteko.\nMaskotak ere ez dira ukitu behar.\nCOVID-19: eskuetako higienea eta maskarak\n“Eskuen higienea oso garrantzitsua da, agintariek une oro gogorarazten diguten bezala —jarraitzen du Osasun Publikoko adituak—. Hori horrela da birusa eskuekin kontaktuan jartzean kutsa daitekeelako. Maiz egin behar da, bereziki jan aurretik eta ondoren, eta komuna erabili ondoren. Eskuak garbitzeko, disoluzio hidroalkoholikoak erabil daitezke, edo ura eta xaboia. Eskuak nabarmen zikinak daudenean, urarekin eta xaboiarekin garbitu behar dira”. Arnas higienearen neurriak ere kontuan hartu behar dira: eztul eta doministiku egitean ahoa eta sudurra estali behar ditugu erabili eta botatzeko zapiekin edo ukondoa tolestuta, inoiz ez eskuekin. Eta, bai, neurri horiek hartu arren, eskuak garbitu behar dira berehala.\nEta infektatutako pertsonak etxeko eremu komunetara atera behar badu? “Kasu horretan, eskuak garbitu beharko ditu gelatik irtetean, maskara kirurgikoa jantzita izan beharko du (oihalezkoa) eta gainerako bizikideengandik gutxienez bi metrora egon”, erantzun du Fernández Escobarrek, eta azaldu du zergatik: “Hitz egitean, arnastean edo eztul egitean tantatxo txikiak isurtzen direnean ere kutsa daiteke birusa; tantatxo horiek metro bat edo bira ere irits daitezke”. Gainera, oso garrantzitsua: “ez da maskara ukitu behar jantzita dagoen bitartean! Eta maskara kendu eta berehala, eskuak garbitu behar dira berriro”. Maskara kutsatuta dagoen pertsonak erabili behar du (edo kutsatuta egon daitekeela uste duenak).\nNola garbitu etxea koronabirusa badago\nZenbait ikerketaren arabera, koronabirusek zenbait egunetan iraun dezakete giza gorputzetik kanpo hainbat gainazaletan. Beraz, funtsezkoa da espazioak eta objektuak garbitzea, batez ere etxean pertsona kutsatu bat badago. Medikuntza Prebentiboko adituak, lehenik eta behin, etxebizitzako eremu komunak ere ondo aireztatuta egotea gomendatzen du, izan ere, “aire-aldaketak egon daitekeen birus-kopurua murrizten du, eta kutsatzeko aukera gutxiago ematen du”.\n“Logelak bere komuna izatea da egokiena, baina bainugela partekatua bada, lixibarekin garbitu beharko da erabiltzen duzun bakoitzean. Lixibak birusa gainazaletatik ezabatzen du; bainua eta komuna gutxienez egunean behin desinfektatu behar dira, bai eta maiz ukitzen diren gainazalak ere (mahaiak, ateen heldulekuak, telefonoak, etab.)”, dio Fernández Escobarrek.\n“Bistan denez, ez dira komuneko tresnak (hortzetako eskuilak, belakiak, eskuoihalak, izarak…) partekatu behar, ezta eskuak garbitzeko produktuak ere. Isolatuta dagoen pertsonak bereak izan behar ditu”, adierazi du. Gauza bera gertatzen da plater eta mahai-tresnekin: “Erabili ondoren, urarekin eta xaboiarekin edo detergentearekin garbitu behar dira, eta berriz erabil daitezke (xaboiak edo detergenteak birusak ere akabatzen ditu)”.\nEta zer egin isolatuta dagoen pertsonaren arropa, izara eta toallekin? “Poltsa batean gorde behar dira garbigailuan garbitu arte, 60 °C-tik 90 °C-ra, ohiko garbigarriarekin. Ondo lehortzen utzi behar dira, eta heze badaude, eskuoihalak aldizka aldatu. Pertsona horren arropa ukitu ondoren ere eskuak garbitu behar dira”, dio medikuak.\nBiztanleen kezkak eta COVID-19ak eragindako alarma-sentsazioak eragin handia izan du: osasun-arloko gezurretatik hasi (hala nola “koronabirusaren aurkako irabiakiak” daudela) eta elikagaien eta tresnen erosketa konpultsiboetaraino, “badaezpada ere”. “Otar apokaliptiko” horiek —Italian, Erresuma Batuan eta, berrikiago, Madrilen izan dira albiste—, besteak beste, gelezko alkohola eta komuneko papera, pasta lehorra eta potoko begetalak izaten dituzte osagai. Hala ere, gure inguruan ez du zentzurik mundua bihar bukatuko balitz bezala janaria eta hornigaiak erosteak. Ezta koarentena egin behar badugu ere.\nBaina isolatuta bagaude, higienea zaintzeaz gain, elikatu ere egin beharko dugu. Baina… nola? “Kontuan izanik ez garela munduaren amaierarako prestatzen ari, etxean egun batzuk pasatzeko baizik, lehenik eta behin, daukagun espazioan pentsatuko dugu. Hozkailu handi bat edo kutxa moduko izozkailu bat badugu, errazagoa izango da elikagai izoztuak uztea. Elikagai fresko asko izoztu egin daitezke, eta prestatu ondoren kontsumitu behar dugun errazioaren tamainako zatietan ere izoztu ditzakegu”, arrazoitu du Beatriz Robles dietista-nutrizionistak.\nZer elikagai izan beharko genituzke etxean? Miguel Ángel Lurueña Elikagaien Zientzia eta Teknologiako adituak dioenez, “hautaketa, batez ere, isolatuta igaro behar dugun denboraren araberakoa izango litzateke”. Haren iritziz, eta adibide gisa, etxean 15 egun igaro beharko bagenitu, arazorik gabe eros genitzake honelako elikagaiak:\nOso galkorrak ez diren frutak: sagarrak, laranjak, udare heldugabeak, platano heldugabeak (nahiz eta hauek nekez pasatuko liratekeen astebetetik).\nBarazkiak: azenarioak, patatak, kalabaza, kalabazina, piperrak, porruak, tipulak, baratxuriak.\nEta, dioenez, badira askoz gehiago irauten duten beste elikagai batzuk ere. Adibidez:\nHaragia eta arraina: izozteko edo dagoeneko izoztuta.\nBarazki ultraizoztuak: ilarrak, lekak, etab.\nLekaleak: dilistak, garbantzuak, babarrunak, etab.\nArroza, pasta, irina.\nOlioa, gatza, azukrea, ozpina.\nKontserbak: arraina, barazkiak, lekaleak, etab.\nAurrez prestatutako plater esterilizatuak: dilistak, albondigak, etab.\nJada luzea eta askotarikoa den zerrenda horretan, Beatriz Roblesek arrautzak gehitzen ditu. “Errunaldiaren ondoren, lau asteko kontsumo-data dute lehentasunez; beraz, aukera ona dira aste horietarako ere (eta ez dute leku handirik hartzen hozkailuan)”, azaldu du, eta behin eta berriz esaten du nahitaez hozkailuan gorde behar direla.\nFruta freskoari dagokionez, gehien irauten duten barietateak aukeratzeaz gain, Roblesek dio “sukaldean edo despentsan leku gutxi badugu, terrazan ere utz dezakegu”, baina beti “kartoizko edo zurezko kaxetan, plastikozko poltsarik gabe”.\n“Kontserbak —jarraitzen du dietista-nutrizionistak— izango dira gure “salbazioa”, baina ez pentsatu atun-latetan bakarrik. Era guztietako landare-kontserbak, lekaleak, arraina… eros ditzakegu. Zenbait osagaiz osatutako kontserbak ere badaude (garbantzuak espinakekin), eta plater bakar gisa erabil ditzakegu”.\nHau da, Espainian aukera erraz asko ditugu eskura, koronabirusa gorabehera eguneroko bizimodua errazten digutenen antzekoak —oso antzekoak—. Gainera, elikagai freskoak Internet bidez eros ditzakegu, edo telefonoz enkargatu, banku-transferentzia bidez ordainduta. Nolanahi ere, “kontuan hartu beharko lirateke alde nutrizionalak —gogoratu du Lurueñak—. Adibidez, C bitamina beharko dugu; frutetan edo patatetan aurki dezakegu, baina baita fruta-zuku edo -pure esterilizatuetan, elikagai aberastuetan edo elikagai-gehigarrietan ere”.\nEta, jakina, oso garrantzitsua da kontuz ibiltzea elikagaiak manipulatzean, baina izutu gabe. “Berez, gomendioak betikoak dira”, dio segurtasuneko adituak:\nGarbitu eskuak, tresnak eta gordinik jan behar ditugun elikagaiak.\nElikagai zikinak eta kontsumitzeko prest daudenak bereizi.\nBehar adina berotu janaria prestatzean edo soberakinak berotzean.\nHoztu elikagai galkorrak (gordinik daudenak edo soberakinak).\nElikagaien iraupen-data errespetatu.


Aurrekoa Abenduak 16 Astelehena Hurrengoa\nAmets alokatuak Komikitekan\nAbenduak 16 • 19:00 • Koldo Mitxelena Literatura\nHarkaitz Cano eta Iñaki Holgadoren elkarlana duela urte mordoa hasi zen. Beraien fruituak izan dira Piztia otzanak, Zebra efektua eta Museo bilduma komikiak, aurretik, eta, azkena, Amets alokatuak. Guztiak argitaratu ziren aurrena Xabiroi aldizkarian, zatika, eta, ondoren, album gisa, guztiak Ikastolen Elkartearen eskutik.\nHarkaitz Cano idazle ezaguna da, esparru anitzetan parte hartu duena eta parte hartzen ari dena. Iñaki Holgado, berriz, nazioartean sona handiko komikigilea da, zineman zein komikian lanean diharduena.\nKMko Komikitekan zuzeneko saio bat eskainiko dute bi artista hauek aurkezle batek gidaturik. Leire Cano elkarrizketatzaile zorrotzak ondo ezagutzen ditu biak, eta bakoitzaren amets, proiektu zein eguneroko lanei buruz arituko dira hizketan zein marrazten, zuzenean eta bat-batean.\nAmetsak, alokatuak eta errealak: Harkaitz Cano eta Iñaki Holgado\nAurkezlea: Leire Cano


International Agirre Program-ekin, UPV/EHUko ikertzaileek egonaldiak egin ahal izango dituzte Columbiako Unibertsitatean - Albisteak - UPV/EHU\nInternational Agirre Program-ekin, UPV/EHUko ikertzaileek egonaldiak egin ahal izango dituzte Columbiako Unibertsitatean\nDatorren ikasturtean, 2017-18an, International Agirre Program jarriko da martxan, eta, horri esker, UPV/EHUko ikertzaileek egonaldiak egin ahal izango dituzte Columbiako Unibertsitateko AC4 zentroan, New Yorken. Programa berria gaur bertan aurkeztu dute, Bizkaia Aretoan, UPV/EHUko errektore Nekane Balluerkak, Agirre Lehendakaria Centerreko zuzendari Juan José Ibarretxek eta Columbiako Unibertsitateko AC4ko zuzendari Joshua Fisherrek.\nAgirre Lehendakaria Center gizarte zientzien esparruko diziplinarteko ikasketen zentro bat da, Universidad del País Vasco / Euskal Herriko Unibertsitateari eta haren Euskampus Nazioarteko Bikaintasun Campusari lotua. 2011. urtean, Columbiako Unibertsitateak eta George Mason Unibertsitateak lankidetza hitzarmen bat sinatu zuten, giza garapen iraunkorraren euskal ereduari buruzko ikerketa programa iraunkor bat martxan jartzeko, Lehendakari Agirre izenekoa eta Juan José Ibarretxe doktoreak zuzendua. UPV/EHU 2013an batu zitzaion programari.\nHitzarmen haren harira, eta New Yorkeko unibertsitate entzutetsuak agertutako interesa dela eta, orain ikertzaile gonbidatuen programa jarri da martxan, ALCk sustatuta. Programa horren bitartez, UPV/EHUko ikertzaileak Columbiako Unibertsitateko AC4 zentrora joango dira sei hilabetetik urtebetera arteko egonaldiak egitera; horrela, besteak beste, harremanetan sartuko dira AC4ko akademiko eta profesionalen sare zabalarekin, eta euskal presentzia gehiago zabalduko dute mundu osoan.\nProgramak Jose Antonio Agirre lehendakariaren izena darama. Izan ere, Agirre lehendakaria Historia Garaikideko irakaslea izan zen New Yorkeko Columbiako Unibertsitatean 40ko hamarkadan, eta lan handia egin zuen Euskadiren eta Amerikaren arteko harremanak areagotzeko, bereziki hango euskal diasporako kideekin.\nBestalde, AC4 (Advanced Consortium on Cooperation, Conflict and Complexity) 2006an sortu zen, askotariko arloetako pertsona eta erakundeak batzeko eta bakearekin, gatazkarekin, indarkeriaren prebentzioarekin eta iraunkortasunarekin lotutako arazo konplexuei elkarrekin aurre egiteko, azterketen, metodologien eta diziplina askotako soluzioen bidez. New Yorkeko zentro ospetsuak, programa honen bidez, sakonago ikertu ahal izango du giza garapen iraunkorraren inguruan, oinarri hartuta haien ustez garapenaren eredu arrakastatsuenetariko bat dena, Euskadikoa alegia. Gainera, beti agertu dute euskal diasporaren gaineko interesa.\nIkertzaile gonbidatuen programa pilotuak bi ikasturte iraungo du, eta, ondoren, urtero berrituko da. Aurrera begira, alde biko programa gauzatu nahi da, Columbiako Unibertsitateko irakasleak Euskal Herrira etor daitezen.\n"Nazioarteko Agirre programa honek ere garbi erakusten du unibertsitateek mundu osoan elkarlanean dihardutela; kasu honetan, gainera, erakusten du Agirre Lehendakaria Center lan handia ari dela egiten mundu osoan. Izan ere, zentro horrek helburu du, besteak beste, euskal garapen eredua mundu osora zabaltzea. Seguru nago programa berri hau arrakastatsua izango dela eta etorkizunean elkarlanerako beste bide batzuk aurkituko ditugula", adierazi du Nekane Balluerka errektoreak.


SFDocuments liburutegiak LibreOffice Calc dokumentuen kudeaketa eta maneiua errazteko metodoak eta propietateak eskaintzen ditu.\nZenbait metodo dokumentu mota guztietarako generikoak dira eta Document zerbitzutik heredatutakoak dira, eta beste batzuk SF_Calc modulukoak espezifikoak dira.\nSF_Calc modulua honetarako da:\nCalc dokumentu bateko orriak kudeatzeko (kopiatu, txertatu, lekuz aldatu, etab.)\nBasic datu-egituren eta Calc barrutien arteko datuak trukatzeko\nDatu kantitate masiboak kopiatzeko eta inportatzeko\nCalc zerbitzua eta UI ScriptForge liburutegiaren zerbitzua estu lotuta daude. Behean ageri dira Calc zerbitzua deitzeko moduak adierazten dituzten zenbait adibide.\nBeheko kode-zatiak uneko Calc dokumentu aktiboari dagokion Calc zerbitzu-instantzia bat sortzen du.\nCalc zerbitzuaren beste instantzia bat sortzeko beste modu bat UI zerbitzua erabiltzea da. Hurrengo adibidean, Calc dokumentu berria sortzen da eta oDoc elementua Calc zerbitzuaren instantzia bat da:\nEdo UI zerbitzuaren OpenDocument metodoa erabilita:\nPosible da, baita ere, Calc zerbitzuaren instantzia bat sortzea CreateScriptService metodoa erabilita:\nGoiko adibidean, "MyFile.ods" dokumentu-leiho ireki baten izena da. Argumentu hori ematen ez bada, leiho aktiboa erabiliko da.\nGomendagarria da baliaboideak askatzea erabileraren ondoren:\nHala ere, dokumentua CloseDocument metodoa erabilita itxi bada, ez da beharrezkoa baliabideak askatzea goian deskribatutako komandoaren bidez.\n"SFDocuments." aurreizkia erabiltzea aukerakoa da zerbitzuari deitzen zaionean.\nMetodo askok "Orria" edo "Barrutia" behar dute argumentu gisa. Gelaxka bakunak Range elementuaren kasu berezitzat hartzen dira.\nBiak ala biak kate gisa edo erreferentzia (=objektu) gisa adierazi daitezke, egoeraren arabera:\nCalc instantzia espezifiko batean, orriak eta barrutiak kate gisa ematen dira, adibidez "Orria1" eta "D2:F6".\nHorrez gain, .Sheet eta .Range propietateek Calc zerbitzuaren beste instantzia batetik deitutako metodo baten argumentu gisa erabili daitekeen erreferentzia bat itzultzen dute.\nBeheko adibideak (soilik irakurtzeko moduan eta ezkutuan irekitako) A dokumentuko datuak B dokumentura kopiatzen ditu.\nSartu orri-izena .Sheet propietateak ekoiztutako string edo object gisa.\n"~" (tildea) lasterbideak uneko orria ordezkatzen du.\nUneko instantziako orri batean kokatutako elkarren ondoko gelaxken multzo bat adierazten duen kate bat edo .Range propietateak ekoiztutako object bat.\n"~" (tileta) lasterbideak ordezkatzen du uneko hautapena edo hautatutako lehen barrutia, barruti anitz hautatuta badaude.\n"*" lasterbideak erabilitako gelaxka guztiak ordezkatzen ditu.\nOrri-izena aukerakoa da barruti batean (lehenespena = orri aktiboa). Komatxo bakun inguratzaileak eta $ ikurrak onartzen dira, baina ez ikusiarena egingo zaie.\nCurrentSelection propietatean salbu, Calc zerbitzuak gelaxken barruti bakunak soilik hartzen ditu kontuan.\nBaliozko barrutien adibideak\nBarruti bakarra gelaxka anitzekin\nEmandako orrian erabilitako gelaxka guztiak\n1) '$OrriaX'.A:A (A zutabea)\n2) 3:5 (3 eta 5 arteko errenkadak)\nElkarren ondoko zutabe edo errenkaden gelaxka guztiak, erabilitako azken gelaxkaraino\n"nireBarrutia" deitutako barruti bat kalkulu-orriaren mailan\nBarruti-izen bat orri-mailan\n'OrriaX' orriaren barruko barruti bat 'nireDok' Calc instantziarekin lotutako fitxategian\n~.~ edo ~\nOrri aktiboaren uneko hautapena\nEdozein dokumentutarako orokorrak diren propietateak inplizituki Calc dokumentuetan ere aplikatu daitezke. Informazio gehiagorako, ikus Document zerbitzuaren laguntza-orria.\nCalc dokumentuetan espezifikoki erabilgarri dauden propietateak honakoak dira:\nHautatutako barruti bakuna kate gisa, edo hautatutako barrutien zerrenda matrize gisa\nBarrutiIzena As String\nErrenkada kopurua (>=1) emandako barrutian\nOrriIzena As String\nErabilitako azken gelaxka emandako orrian, 'A1' formatuan\nErabilitako azken zutabea emandako orrian\nErabilitako azken errenkada emandako orrian\nCopyToRange eta antzeko metodoetan argumentutzat erabili daitekeen barruti-erreferentzia bat\nCopySheet eta antzeko metodoetan argumentutzat erabili daitekeen orri-erreferentzia bat\nDauden orri guztien izenen zerrenda\nEmandako barrutiak duen zutabe kopurua (>=1)\ncom.sun.star.Table.XCellRange UNO objektu bat\ncom.sun.star.sheet.XSpreadsheet UNO objektu bat\nBegiratu LibreOffice APIaren dokumentazioaren webgunea XCellRange eta XSpreadsheet UNO objektuak hobeto ezagutzeko.\nCalc zerbitzuaren metodo-zerrenda\nOrriIzena argumentua ematen bada, emandako orria aktibatuko da eta unean hautatutako orri bihurtuko da. Argumentua ez badago, dokumentu-leihoa aktibatuko da.\nOrriIzena: Dokumentuan aktibatuko den orriaren izena. Balio lehenetsia kate hutsa da, horrek esan nahi du dokumentu-leihoa orri aktiboa aldatu gabe aktibatuko dela.\nBeheko adibideak "Sheet4" izeneko orria aktibatzen du uneko dokumentu aktiboan.\nOrri bat aktibatzea zentzuzkoa izateko, Calc dokumentu batean egin behar da. Calc dokumentu bat eskura duzula ziurtatzeko, erabili dokumentu-objektuaren isCalc propietatea. Horrek True (egia) itzuliko du Calc dokumentu bat bada eta False (faltsua) ez bada.\nEmandako barrutiaren eduki eta formatu guztiak garbitzen ditu.\nrange: Garbituko den barrutia, kate gisa.\nEmandako barrutiaren formatuak eta estiloak garbitzen ditu.\nrange: Formatuak eta estiloak garbituko zaizkion barrutia, kate gisa.\nEmandako barrutiaren balioak eta formulak garbitzen ditu.\nrange: Balioak eta formulak garbituko zaizkion barrutia, kate gisa.\nZehaztutako orria lehendik dagoen orri baten aurrean edo orri-zerrendaren amaieran kopiatzen du. Kopiatuko den orriak barruan edozein Calc dokumentu ireki eduki behar du. True (egia) itzultzen du ongi egiten bada.\nsheetname: Kate gisa kopiatuko den edo objektu gisa haren erreferentzia egingo den orriaren izena.\nnewname: Txertatuko den orriaren izena. Izenak dokumentuan erabili gabea izan behar du.\nbeforesheet: Orri baten izena (katea) edo indizea (zenbakizkoa, 1 zenbakitik hasita). Kopiatutako orria orri honen aurretik txertatuko da. Argumentu hau aukerakoa da eta portaera lehenetsia kopiatutako orria azken posizioan gehitzea da.\nHurrengo adibidez "SheetX" orriaren kopia bat egiten du eta uneko dokumentuaren azken orri gisa kokatzen du. Kopiatutako orriaren izena "SheetY" da.\n'Leiho aktiboaren dokumentu-objektua eskuratzen du\nBeheko adibideak "SheetX" kopiatzen du "FileA.ods" fitxategitik eta "FileB.ods" fitxategiaren azken posizioan kopiatzen du "SheetY" izenarekin:\nDokumentu irekien arteko orriak kopiatzeko, erabili CopySheet. Orriak Itxita dauden dokumentuen arten kopiatzeko, erabili CopySheetFromFile.\nItxitako Calc dokumentu bateko orri jakin bat kopiatzen du eta Document objektu batek erreferentzia egiten dion fitxategiak duen orri baten aurretik edo orri-zerrendaren amaieran itsasten du.\nFitxategia existitzen ez bada, errore bat gertatuko da. Fitxategia ez bada baliozko Calc fitxategia, orri zuria txertatuko da. Iturburuko orria existitzen ez bada sarrerako fitxategian, errore-mezu bat txertatuko da itsatsi berri den orriaren goiko aldean.\nfilename: Irekiko den fitxategia identifikatzen du. SF_FileSystem.FileNaming notazioa jarraitu behar du. Fitxategiak ez du pasahitzarekin babestuta egon behar.\nOrriIzena: Kate gisa kopiatuko den orriaren izena.\nnewname: Dokumentuan txertatuko den kopiatutako orriaren izena. Izenak ez du dokumentuan erabilia izan behar.\nbeforesheet: Kopiatutako orria zein orriren aurretik txertatuko den. Bigarren orri horren izena (katea) edo indizea (zenbakia, 1 zenbakitik hasita) izan daiteke. Argumentu hau aukerakoa da eta portaera lehenetsia da kopiatutako orria azken posizioan kopiatzea.\nHurrengo adibideak "myFile.ods" fitxategiko "SheetX" orria kopiatzen du eta "oDoc" aldagaiak "SheetY" gisa erreferentziatuta duen dokumentuan itsasten du, lehen posizioan.\nZehaztutako iturburuko barruti bat (balioak, formulak eta formatuak) helburuko barruti edo gelaxka batean kopiatzen du. Metodoak kopiatu/itsatsi portaera errepikatzen du barrutik batetik gelaxka bakarrera.\nAldatutako gelaxka-barrutia ordezkatzen duen kate bat itzultzen du. Aldatutako arearen tamaina iturburuko arearen tamainak zehazten du.\nIturburu-barrutia beste dokumentu ireki batekoa izan daiteke.\nsourcerange: Iturburu-barrutia kate gisa, dokumentu berekoa denean, edo erreferentzia gisa, beste Calc dokumentu batekoa denean.\ndestinationcell: Kopiatutako gelaxka-barrutia itsatsiko den helburuko gelaxka, kate gisa. Barruti bat ematen bada, goiko ezkerreko gelaxka soilik hartuko da kontuan.\nHurrengo adibidean, iturburua eta helburua fitxategi berean daude:\nBeheko adibideak erakusten du nola kopiatu barruti bat beste Calc dokumentu ireki batean:\n'Ireki iturburu-dokumentua atzeko planoan (ezkutuan)\n'Ez ahaztu iturburu-dokumentua ixtea, ezkutuan ireki baita\nBarruti batetik gelaxka bakar batera kopiatuko/itsatsiko dela simulatzeko, erabili CopyToCell. Barruti batetik barruti handiago batera kopiatuko/itsatsiko dela (gelaxka berak hainbatetan bikoiztuta) simulatzeko, erabili CopyToRange.\nBeherantz eta/edo eskuinerantz kopiatzen du iturburu-barruti zehatz bat (balioak, formulak eta formatuak) helburuko barruti batean. Metodo horrek iturburu-barruti batetik helburuko barruti handiago batean kopiatzeko/itsasteko eragiketaren portaera imitatzen du.\nHelburuko arearen altuera (edo zabelar) > 1 errenkada (edo zutabe) bada, orduan iturburuaren altuerak (edo zabalerak) helburuaren <= altuera (edo zabalera) izan behar du. Bestela, ez da ezer gertatuko.\nHelburuaren altuera (edo zabalera) = 1 bada, helburua beherantz (edo eskuinerantz) hedatuko da iturburuko barrutiaren altuerara (edo zabalerara) iritsi arte.\nMetodoak gelaxka-barruti aldatua ordezkatzen duen kate bat itzultzen du.\nIturburuko barrutia irekitako beste dokumentu batetik etorri daiteke.\nsourcerange: Iturburu-barrutia kate gisa, dokumentu berekoa bada, edo erreferentzia gisa, irekita dagoen beste Calc dokumentu bateko bada.\ndestinationrange: Kopiatutako gelaxka-barrutien helburua, kate gisa.\nKopiatu dokumentu berearen barruan:\n' Barruti-kate bat itzultzen du: "$OrriaY.$C$5:$J$14"\nKopiatu fitxategi batetik beste batera:\nAplikatu Average, Count, Max, Min eta Sum, hurrenez hurren, emandako barruti batean zenbakizko balioak dituzten gelaxka guztiei.\nrange: Funtzioa aplikatuko zaion barrutia, kate gisa.\nBeheko adibidean Sum funtzioa aplikatzen zaio unean hautatutako orriko "A1:A1000" barrutiari:\nEmandako barrutian, testua duten gelaxkei ez ikusiarena egingo diete funtzio horiek. Adibidez, DCount metodoak ez ditu zenbatuko testua duten gelaxkak, zenbakiak dituztenak soilik.\nEmandako parametroen arabera, metodoak honakoa itzuliko du:\nZeron oinarritutako matrize bat (edo tupla bat Python-en), emandako orri bateko inprimaki guztiak dituena (Form argumenturik ez badago)\nArgumentu gisa zehaztu den inprimakia ordezkatzen duen SFDocuments.Form zerbitzuaren instantzia bat.\nsheetname: Orri baten izena, kate gisa, zeinetatik inprimakia atzituko den.\nform: Zehaztutako orrian biltegiratutako inprimaki baten izena edo hari dagokion indizea. Argumentu hau falta bada, metodoak orrian eskuragarri dauden inprimaki guztien izenak dituen zerrenda bat itzuliko du.\nHurrengo adibideetan, lehen lerroak "Orria1" orrian biltegiratutako inprimaki guztien izenak jasotzen ditu eta bigarren lerroak "Orria1" orrian dagoen "Inp_A" izeneko inprimakiaren Form objektua atzitzen du.\nSet FormNames = oDoc.Forms("Orria1")\nSet FormA = oDoc.Forms("Orria1", "Inp_A")\nform_names = doc.Forms("Orria1")\nform_A = doc.Forms("Orria1", "Inp_A")\n1 eta 1024 zenbakien artean dagoen zutabe-zenbaki bat zenbakiari dagokion letra ('A', 'B', ..., 'AMJ' zutabea) bihurtzen du. Emandako zutabe-zenbakia onartutako barrutitik at badago, zero luzerako kate bat itzuliko da.\ncolumnnumber: Zutabe-zenbakia 1 ... 1024 tarteko osoko balio gisa.\nHirugarren zutabearen izena duen mezu-koadro bat bistaratzen du. Modu lehenetsian "C" da izena.\nCalc orri batean onartzen den gehieneko zutabe kopurua 1024 da.\nEskuratu emandako gelaxka-barrutian gordetako formula(k) kate bakar gisa edo 1D edo 2D kate-matrize gisa.\nrange: Formulak zein barrutitik eskuratuko diren, kate gisa.\nHurrengo adibideak 3 x 2 matrize bat itzultzen du, "A1:B3" barrutiko formulak hartuta (3 errenkada x 2 zutabe):\nEskuratu emandako gelaxka-barrutian gordetako balio(k) kate bakar gisa edo 1D edo 2D kate-matrize gisa. Balio guztiak zenbaki bikoitiak edo kateak dira.\nrange: Balioak zein barrutitik eskuratuko diren, kate gisa.\nGelaxka batek data bat badu, data horri dagokion zenbakia itzuliko da. Zenbakizko balioak data bihurtzeko Basic scriptetan, erabili CDate funtzio integratua. Python scriptetan, erabili Basic zerbitzuaren CDate funtzioa.\nCSV formatuko testu-fitxategi bateko edukiak inportatzen ditu eta emandako helburuko gelaxkan kokatzen ditu.\nHelburuko areako eduki eta formatu guztiak garbitzen dira CSV fitxategiaren edukiak txertatu baino lehen. Aldatutako arearen tamaina sarrerako fitxategiko edukien araberakoa da.\nfilename: Irekiko den fitxategia identifikatzen du. SF_FileSystem.FileNaming notazioa jarraitu behar du.\ndestinationcell: Inportatutako datuak txertatuko diren helburuko gelaxka, kate gisa. Barruti bat ematen bada, goiko ezkerreko gelaxka soilik hartuko da kontuan.\nfilteroptions: Sarrerako CSV fitxategiaren argumentuak. Iragazki lehenetsiak honako baldintzak ematen ditu ontzat:\nSarrerako fitxategiaren kodeketa UTF8 da.\nEremu-bereizlea koma bat, puntu eta koma bat edo tabulazio bat da.\nKate-mugatzailea komatxo bikoitza (") da.\nLerro guztiak barne daude.\nKomatxo arteko kateei testuaren formatua emango zaie.\nZenbaki bereziak detektatuko dira.\nZutabe guztiak testukoak direla suposatuko da, baliozko zenbaki gisa ezagutzen direnean salbu.\nHizkuntza AEBetako ingelesa da. Horrek inplikatzen du dezimalen bereizlea "." dela eta milakoen bereizlea "," dela.\nCSV iragazkiaren aukerak ezagutzeko, begiratu iragazki-aukerei buruzko wikiko orria.\nDatu-base bateko taula, kontsulta edo emaitza multzo baten edukiak inportatzen ditu, alegia SELECT SQL komandoaren emaitza, eta helburuko gelaxka batean txertatzen du.\nHelburuko areako eduki eta formatu guztiak garbituko dira inportatutako edukiak txertatu baino lehen. Aldatutako arearen tamaina taulako edo kontsultako edukien araberakoa izango da.\nMetodo honek True itzultzen du inportazioa ongi gauzatu denean.\nregistrationname: Datu-baseen erregistroan datu-basea aurkitzeko erabiliko den izena. Argumentu honi ez ikusiarena egingo zaio filename ematen bada.\ndestinationcell: Inportatutako datuen helburua, kate gisa. Barruti bat ematen bada, goiko ezkerreko gelaxka soilik hartuko da kontuan.\nsqlcommand: Taula baten edo kontsulta baten izena (inguruan komatxoak edo kortxeteak jarri gabe) edo SELECT SQL instrukzio bat non taularen edo eremuen izenak kortxeteekin edo komatxoekin inguratuta egon daitezkeen instrukzioaren irakurgarritasuna hobetzeko.\ndirectsql: True (egia) denean, SQL komandoa aurretiko analisirik gabe bidaltzen zaio datu-basearen motorrari. Balio lehenetsia False (faltsua) da. Taulen kasuan, ez ikusiarena egiten zaio argumentuari. Kontsultetan, aplikatutako aukera kontsulta definitu zenean ezarritakoa da.\nOrri huts berria txertatzen du lehendik dagoen orri baten aurrean edo orrien zerrendaren amaieran.\nsheetname: Orri berriaren izena.\nbeforesheet: Orri berria argumentu honetan ezarritako orriaren aurrean txertatuko da. Orriaren izena (katea) edo indizea (zenbakia, 1etik hasita) eman behar da. Argumentu hau aukerakoa da, portaera lehenetsian orria azken posizioan txertatuko da.\nHurrengo adibideak "SheetX" izeneko orri hutsa txertatzen du eta "SheetY" orriaren aurrean kokatzen du:\nIturburko barruti bat helburuko gelaxka-barruti batera eramaten du. Metodoak gelaxka-barruti aldatua ordezkatzen duen kate bat itzultzen du. Aldatutako arearen dimentsioak iturburuko arearen tamainaren arabera zehazten dira.\nsource: Gelaxken iturburu-barrutia, kate gisa.\ndestination: Helburuko gelaxka, kate gisa. Barruti bat ematen bada, goiko ezkerreko gelaxka hartuko da helburutzat.\nLehendik dagoen orri bat lekuz aldatzen du eta zehaztutako orri baten aurrean edo orri-zerrendaren amaieran kokatzen du.\nsheetname: Lekuz aldatuko den orriaren izena. Orriak existitu behar du, bestela salbuespen bat sortuko da.\nbeforesheet : Jatorrizko orria zein orriren aurretik txertatuko den. Bigarren orri horren izena (katea) edo indizea (zenbakia, 1etik hasita) eman daiteke. Argumentu hau aukerakoa da eta portaera lehenetsia da orria azken posiziora eramatea.\nBeheko adibideak lehendik dagoen "SheetX" lekuz aldatzen du eta "SheetY" aurrean kokatzen du:\nBarruti-desplazamendu berri bat itzultzen du (kate gisa). Desplazamendua errenkada eta zutabe kopuru jakin batekoa da, emandako barruti batetik.\nMetodo honek Calc aplikazioko izen bereko Offset funtzioaren portaera bera du.\nreference: Desplazamendua gauzatzeko metodoak erreferentzia modura erabiliko duen barrutia, kate gisa.\nrows: Hasierako barrutia gorantz (balio negatiboa) edo beherantz (balio positiboa) desplazatuko den errenkada kopurua. Erabili 0 (balio lehenetsia) errenkada berean geratzeko.\ncolumns: Hasierako barrutia ezkerrerantz (balio negatiboa) edo eskuinerantz (balio positiboa) desplazatuko den zutabe kopurua. Erabili 0 (balio lehenetsia) zutabe berean geratzeko.\nheight: Barruti-kokaleku berrian hasten den area baten altuera bertikala. Ez erabili argumentu hau tamaina bertikala aldatu behar ez denean.\nwidth: Barruti-kokaleku berrian hasten den area baten zabalera horizontala. Ez erabili argumentu hau tamaina horizontala aldatu behar ez denean.\nrows eta columns argumentuek ez dute zero edo negatiboa den hasierako errenkada edo zutabera eraman behar.\nheight eta width argumentuek ez dute zero edo negatiboa den errenkada edo zutabeen kopurua eman behar.\n'SheetX.$C$3 (A1 gelaxka bi errenkada eta bi zutabe beherantz eraman da)\n'SheetX.$C$3:$H$7 (A1 gelaxka bi errenkada eta zutabe lekuz aldatu da, 5 errenkadako eta 6 zutabeko zabalerarekin)\nLehendik dagoen orri bat dokumentutik kentzen du.\nOrriIzena: Kenduko den orriaren izena.\nEmandako orriaren izena aldatzen du eta True itzultzen du ongi aldatzen badu.\nsheetname: Izena aldatuko zaion orriaren izena.\nnewname: Orriaren izen berria. Lehendik ez du izen horrek egon behar.\nAdibide honetan, orri aktiboari "SheetY" izena ematen zaio:\nEmandako balioa biltegiratzen du, zehaztutako helburuko gelaxka batean hasita. Eguneratutako area hedatu egingo da helburuko gelaxkatik edo emandako barrutiaren goiko ezkerreko izkinatik, sarrerako value argumentuaren tamainari egokitzeko. Bektoreak bertikalean hedatuko dira beti.\nMetodoak area aldatua gelaxka-barruti gisa ordezkatzen duen kate bat itzultzen du.\ntargetcell: Emandako balioa biltegiratzen hasiko den gelaxka edo barrutia (kate gisa).\nvalue: Eskalar bat, bektore bat edo matrize bat (Python lengoiaian, dimentsio bateko edo biko zerrendak eta tuplak), biltegiratuko diren balio berriak dituena. Balioak helburuko gelaxkan hasita edo barrutiaren goiko ezkerreko izkinan hasita, targetcell barruti bat bada, biltegiratuko dira. Balio berriek kateak, zenbakizko balioak edo datak izan behar dute. Beste motak erabiltzen badira, gelaxkak hustu egingo dira.\nHurrengo adibideak DimArray funtzioa integratua darabil matrize bat sortzeko eta hura "A1" gelaxkan biltegiratzeko:\nAdibide honek ScriptForge Array zerbitzuaren RangeInit metodoa darabil matrize bat sortu eta, ondoren, matrizeko balioak "A1" gelaxkan eta haren azpikoetan biltegiratzeko.\n'Bete lehen zutabea 1 eta 1000 arteko balioekin\nMatrize baten eduki osoa orri batean isurtzeko, erabili SetArray. Matrize baten edukiak helburuko gelaxka-barrutian soilik isurtzeko, erabili SetValue.\nEmandako balioa zehaztutako barrutian biltegiratzen du. Aldatutako arearen tamaina helburuko barrutiaren tamaina bera izango da.\ntargetrange: Emandako balioa biltegiratuko den barrutia, kate gisa.\nvalue: Eskalar bat, bektore bat edo matrize bat, barrutiko gelaxka bakoitzerako balio berriak dituena. Balio berriek kateak, zenbakizko balioak edo datak izan behar dute. Beste motak erabiltzen badira, gelaxkak hustu egingo dira.\nBarruti osoa eguneratuko da eta orriaren gainerakoa aldaketarik gabe mantenduko da. value balioaren tamaina targetrange balioarena baino txikiagoa bada, gainerako gelaxkak hustu egingo dira.\nvalue balioaren tamaina targetrange balioarena baino handiagoa bada, orduan value partzialki soilik kopiatuko da targetrange elementuaren tamaina bete arte.\nBektoreak bertikalean hedatzen dira, salbu eta targetrange parametroak errenkada bakar bateko altuera badu.\n'Behean, Value matrizea TargetRange baino txikiagoa da (gainerako gelaxkak hustu egingo dira)\n'Behean, Value eta TargetRange barrutiek tamaina bera dute\nErrenkada bakarra balioekin bete nahi izanez gero, Offset funtzioa erabili daiteke. Beheko adibidean, kontuan hartu arrData dimentsio bakarreko matrizea dela:\nZehaztutako gelaxka-estiloa emandako helburuko barrutiari aplikatzen dio. Barruti osoa eguneratuko da eta orriaren gainerakoa ez da ukituko. Gelaxka-estiloa existitzen ez bada, errore bat sortuko da.\nAldatutako area gelaxken barruti gisa adierazten duen kate bat itzultzen du metodoak.\ntargetrange: Estiloa aplikatuko zaion barrutia, kate gisa.\nstyle: Aplikatuko den gelaxka-estiloaren izena.\nEmandako formulen (matrizea) zehaztutako barrutian txertatzen du. Aldatutako arearen tamaina eta barrutiaren tamaina berdinak dira.\ntargetrange: Formulak txertatuko diren barrutia, kate gisa.\nformula: Helburuko barrutiko gelaxka bakoitzerako formula berriak dituen kate bat, bektore bat edo kateen matrize bat.\nBarruti osoa eguneratuko da eta orriaren gainerakoa aldaketarik gabe utziko da.\nEmandako formula kate bat bada, formula bakarra barruti osoan itsatsiko da, erreferentzia erlatiboak doituta.\nformula barrutiaren tamaina targetrange barrutiarena baino txikiagoa bada, gainerako gelaxkak hustu egingo dira.\nformula barrutiaren tamaina targetrange barrutiarena baino handiagoa bada, formulak partzialki soilik kopiatuko dira targetrange barrutiaren tamaina bete arte.\nBektoreak bertikalean hedatzen dira beti, salbu eta targetrange barrutiaren altuera errenkada batekoa bada.\n'Bektore horizontala, partzialki hutsik\n'D2 gelaxkak "=H2" formula du\nEmandako barrutia 1, 2 edo 3 zutabe/errenkadaren arabera ordenatzen du. Ordenatzea aldakorra izan daiteke zutabearen/errenkadaren arabera. Aldatutako gelaxka-barruti bat ordezkatzen duen kate bat itzultzen du. Aldatutako arearen tamaina iturburuko arearen tamainak zehazten du.\nrange: Ordenatuko den barrutia, kate gisa.\nsortkeys: Eskalar bat (zutabe/errenkada bat erabiltzen bada) edo zutabeen/errenkaden matrize bat, bat baino gehiago erabiltzen bada. Gehieneko gako kopurua 3 da.\nsortorder: "ASC" (gorantz), "DESC" (beherantz) edo "" (lehenetsia, gorantz da) balioak dituen eskalar bat edo kateen matrize bat. Elementu bakoitza sortkeys parametroan dagokion elementuarekin parekatuta dago. sortorder matrizea sortkeys baino laburragoa bada, gainerako gakoak gorantz ordenatuko dira.\ndestinationcell: Ordenatutako gelaxka-barrutiaren helburuko gelaxka, kate gisa. Barruti bat ematen bada, goiko ezkerreko gelaxka soilik erabiliko da. Modu lehenetsian, iturburuko barrutia gainidatzi egingo da.\ncontainsheader: True bada, lehen errenkada/zutabea ez da ordenatuko.\ncasesensitive: Kate-konparazioetarako soilik. Balio lehenetsia = False\nsortcolumns: True (egia) bada, zutabeak ezkerretik eskuinera ordenatuko dira. Balio lehenetsia = False (faltsua): errenkadak goitik behera ordenatuko dira.\n'Ordenatu barrutia A zutabean (gorantz) eta C zutabean (beherantz) oinarrituta\nTitle is: SFDocuments.Calc zerbitzua


Paolo Bougeat – UOJE\nEguna: abuztuak 7\nJan Pietrzoon Sweelinck (1562 – 1621)\nFuge G moll\nAntonio Martín y Coll (1650-1734)\nCuatro canciones características:\nAccordi (quasi) perfetti\nGiovanni Benedetto Platti (1700-1763)\nSonata IV in sol min. Op.1 “sur le goût italien”\nPresto e alla breve\nFranz Anton Hugl (1706-1745)\nFuga in Sib maggiore\nPaolo Bougeat Aostan jaio zen 1963ko maiatzaren 5ean. Bere musika-heziketa Turingo «Giuseppe Verdi» Kontserbatorioan izan zen, non organoko eta organo-konposizioko diploma bat lortu zuen 1988an, eta klabezineko diploma bat 1992an.\nEspezializazio ezberdinen artean, antzinako organo frantses, erromantiko eta garaikidearen errepertorioarekin lotutako Kremona-ikastaroak garrantzi berezikoak dira. Kontzertu-jarduera 1981ean hasi zuen, 500 kontzertu baino gehiago eman ditu Italian, Europako herrialde askotan eta AEBn. Oso aktiboa da konpositore gisa (Hainbat sarilortu ditu nazioarteko lehiaketetan), arreta berezia jarri dio musika-organoen ekoizpenari. Bere lanak Bergamoko Edizioni Carrarak argitaratu zituen\nOrganista, klabezinista eta irakaslea (órgano eta konposizioa irakasten ditu «Aostako Haraneko Musika Ikasketen Goi Mailako Institutuan» eta, 2016-2017 urteetan, Magnanoko Antzinako Musika Eskolako udako klase magistralean). Dokumentu musikologikoak etengabe bilatzearen aldeko apustua egiten du: “El órgano de la Catedral de Aosta 1902 -2002” (Aosta, Musumeci Editore, 2002), liburuaren ostean “Organi in Valle de D´Aosta” Editorial “Le Château” – Aosta), Aostako bailarako organorik interesgarrienetako batzuei buruzko liburua argitaratzen du. Bereziki interesatua organoak eraikitzeko aukera berrietan, eta teoria interesgarriak garatu ditu hodi-organo modernoaren eraikuntzari eta tipologiari buruz; Arnad eta Courmayeurreko organo berrien soinu-proiektuak ere gainbegiratu ditu, baita Saint-Vincenteko instrumentu berriarenak ere, 2017an bukatua.


Plazandreak Txapelketako bigarren jardunaldia lehiatu da | EHK\nAurreko astean bi urtetan bere lehen partida galdu bazuen ere, Olatz Arrizabalaga aldeak markatzen dituen pilotari bat da eta, bere eskutik, Mikel Inuntziagaren taldeak beste bi puntu eskuratu ditu eta sailkapeneko lehen postuan dira, orotara lau partida irabazita.\nGogor ekin diote bi taldeek lehen partidari eta lehen lau eta erdikoan goi mailako bi pilotari izan dira aurrez aurre, Olatz Arrizabalaga eta Amaia Aldai. Lehia ikusgarri batean, gernikarra nagusitu da 12-7-ko emaitzaz. Binakakoan ere bi aurrelari bizkaitarrak aurrez aurre jarri dituzte Mikel Inuntziagak eta Erlantz Garciak, Mendizabal eta Oses atzelari zituztela. Eta horixe izan da eguneko partidarik orekatu eta lehiatuena, Arrizabalaga-Mendizabalek tanto bakarraz lortu baitute euren bigaren puntua 12-11.\nBaina Erlantz Garciaren taldeak ez zuen esku hutsik joan nahi etxera eta jaialdia itxi duen bigarren kaiolakoan, Leire garai gasteiztarrak erraz irabazi dio Etxegarairi kolore bakarreko partidan 3-12.\nHurrengo astelehenean puntu banarekin berdinduta diren Erlantz Garciaren eta Reyes Azkoitiaren taldeak arituko dira elkarren aurka.\nBigarren jardunaldiaren emaitzak:\nArrizabalaga 12 vs A. Aldai 7\nArrizabalaga-Mendizabal 12 vs A. Aldai-Oses 11\nEtxegarai 3 vs Garai 12\nMuinean, lehiaketak iazko bideari jarraituko dio, hau da, taldeen arteko lehiaketa bat izango da eta jardunaldi bakoitzean hiru partida jokatuko dira, banaka Lau eta Erdian, binaka eta beste bat banaka kaiolaren barruan. Baina esan bezala, saioak orekatuagoak eta erakargarriagoak izan daitezen, zenbait berrikuntza sartu dituzte antolatzaileek.\nEsaterako aurten hiru talde arituko dira, Erlantz Garcia, Mikel Inuntziaga eta Reyes Azkoitiak zuzenduko dituztenak eta hiru aditu hauen lanak garrantzi berezi bat hartuko du, hauen estrategiak erabakigarriak izango direlako. Izan ere, aurten banakako lehen partida jokatzen duen pilotariak ezin izango du bigarren buruz burukoan errepikatu, binakakoan aritzea izango du, eta horrek beste saltsa bat emango die jardunaldiei.\nGainera, finalerako sailkatzeko talde bakoitzak irabazitako partidak hartuko dira kontuan eta hori dela eta partida guztietan euren onena eman beharko dute pilotariek, finalerako txartela puntu bakarraren baita egon ahal da eta.\nLehiaketa ekainaren 21etik abuztuaren 2ra luzatuko da, hau da, sei jardunaldi eta finala izango ditu eta denak Zornotzan jokatuko dira, finala barne. Printzipioz, ligaxka ateak itxita jokatuko da eta osasun egoerak hala utziko balu, finala publikoarekin jokatzea da asmoa.


Meatzaldeko berbalagunak: 2009-09\nbideoa hemen ikusgai!\neuskara praktikatzeko, euskara maila hobetzeko, zuretzat doan!\netorri gurera, praktikatu eta parte hartu!\ngaldetu zure herriko euskara zerbitzuan edo euskaltegian\nNafarroa oinezera etorri nahi duzu?Ez galdu aurtengo aukera!\nUrriaren 18an daukagu hitzordua Etxarrira joateko.\nErosi zure sarrera Abantoko Gazte Informazio Bulegoan irailaren 21etik urriaren 5era arte. Prezioa 5 euro.\nAntolatzailea: Abanto-Zierbenako Euskara Zerbitzua\nBERTSO BAZKARIA ORTUELLAN\nUrriaren 3an bertso bazkaria ospatuko da Ortuellako frontoi txikian. Hona etorriko dira Andoni Egaña eta Unai Iturriaga, eta haiek ikusteko sarrerak eros daitezke Ortuellako euskara zerbitzuan (94 6640200 -40-), Ferrobarril tabernan, Ortuellako euskaltegian edo euskara@ortuella.biz -en. Izena emateko epea irailaren 15etik 29ra arte izango da eta sarrera bakoitzak 15 euro balio du ( janaria barne). Horretaz gain, bertso poteoa egingo dugu 13:00 ean Ferrobarrilen eta handik Ortuellako frontoira joango gara 14:30 etan bertso bazkaria has dadin. Anima zaitez pena merezi du eta!\nAntolatzailea: Ortuellako Euskara Zerbitzua\nHurrengo larunbatean Trapagaranen aukera ona izango duzue hainbat ekintzetan parte hartzeko! jaitsiera, herri bazkaria, pailazoak ,kontzertuak ikusteko...\nGazteguneko bazkariko txartelak jada salgai daude, hartu zeurea amaitu baino lehen!!\nPrezioa: 10 euro\nTrapagaranen: Terraza taberna, Pinta tabernaIlargi tabernaTrasgu berna\nOrtuellan: Ferrobarril tabernan\nAntolatzailea: Basetxe Gaztetxea\nTXOTXONGILOAK LAS CARRERASKO HARITZALDE PLAZAN\nHurrengo ostegunean 18:00etan txotxongiloak etorriko dira Las Carrerasera. Euskal Herriko itsasoari buruzko bidai bat ikusiko duzue Las Carrerasko haritzalde plazan edo euria egiten badu, frontoian izango da. Umeentzako ekitaldi ona da zuek eta zuen seme-alabek parte har dezazuen. Anima zaitezte!\nAntolatzailea: Axola elkartea\nkaixo guztioi! berriro martxan gaude, hilabete honetan berbataldeak biltzen hasiko dira eta oraindik zurea ez badaukazu orain da momentua izena emateko, hurbildu zure herriko euskara zerbitzura, euskaltegira edo idatzi meatzaldea@aek.org helbidera.\nIrailean ere, baditugu ekintzak egiteko:\nIrailaren 24an, umeentzako ekitaldia 18:00etan Las Karrerasko Haritzalde plaza ( Euria eginez gero, herriko frontoian) info + hemen\npostal lehiaketa, bidali zure postala irailaren 25a baino lehen helbide honetara: Lasagabaster,9-lonja Ortuella, edo bidali gure helbidera. info+ hemen\neta irailaren 26an Trapagarango Gazte Eguna, jaitsiera zaratatsua, herri bazkaria, kontzertuak... info + hemen\nah! eta euskaltegietako matrikulazio kanpaina martxan dago, eman izena!


Unibertsitatea - 2011 by Argia Astekaria - issuu\nunibertsitatea Jose Inazio Basterretxea IÑIGO AZKONA\nEHUko Gizarte eta Komunikazio Zientzien Fakultateko irakaslea\nPiramideak campusetan UXOR HIRI MITIKOA berreraikitzeko amets batean bezala, obra faraonikoetan eta errekonozimendu unibertsalaren peskizan murgildurik dira azken denboran Euskal Herriko unibertsitate nagusienak. Pribatu izan nahiz publiko, aurpegi eta larru ederrak erakutsi nahi dituzte ikerketarako eta goi-hezkuntzarako erakundeek. Beste kontu bat da piramide barruak nola dauzkaten eta zenbaterainoko hautsak gordetzen dituzten urre gorrien azpietan.\nHARRIAK Hiruzpalau urteko epean, ehunka milioiko inbertsioak aurreikusten ditu Euskal Autonomi Erkidegoko unibertsitate publikoak zentro berriak eta azpiegiturak eraikitzeko. Ez da harea-hautsa. Eraikinen arteko bat aipatzearren, hor dago Medikuntza fakultate berria, Basurtuko ospitalearen magalean eraikiko dena. Badu bere esangura historikoa: 36ko gerra lehertu eta segituan inauguratu zuen Jose Antonio Agirreren Jaurlaritzak medikuntzako lehen fakultatea hor bertan, Basurtun, jada duela 75 urte. Euzko Irakastola Nagusia izan behar zuenaren lehen urratsa izan zen hartako hura. “Euzko-irakastola nausija biar dogu, eta gaur oba bijar baño. Geure gastedijak at urten biar dau, ezer ikasiko badau, etxian eztaukolako irakastolarik. Euzko seme batek, españatarrak ikasten dabezan gauzak barik beste batzuk ikasi biar dauz. Bere aberrijatzazko arazuak daukaz eta sendagillia ixan, naiz laterija, beti begi aurrian ixan biar dau aberrijaren gaizkundia”. Lauaxetaren hitzak dira arestikoak, euskal unibertsitatearen aldekoak. Unibertsitatea badugu, eduki; baina...\nHOBE ERDARAZ Hankamotzak, beti zango beretik herren. Eskandalua izan da –handiago batzuentzat beste batzuentzat baino–, abian den ikasturterako hautaprobetan. Unibertsitatean ikasi ahal izateko ikasle berriek egiten dituzten azterketa horietan, gaizki idatzita zegoen euskaraz kimikaren atala: berriz ere, ez baita lehen aldia izan. Ikasleek eta irakasleek egin dute protesta bizia. Tenplu eta piramideetatik atera, eta euskaltegira bidali behar ote dira faraoiak eta eskribak?\nORTOZIK Krisia dela eta ez dela, dar-dar batean daude diru batzuk: bai piramideetako langileei ordaintzekoak, baita bezeroei zerbitzu egokia eskaini ahal izatekoak ere. Atzera egin du Eusko Jaurlaritzak aurrekontuetan: sindikatuek salatu dutenez, irakaskuntzaren kalitatean eta ikerkuntzaren garapenean du eragin zuzena neurriak. Bai eta langileen lan-baldintzetan, kontratazio-politiketan eta soldatetan ere. Ehun ateen hiri dotorean, hanka hutsik dabiltza txakurrak piramide artean.\nEskandalua eta murrizketak. Argazki kameren flash-ek Europako bigarren gastronomia fakultatearen inaugurazio ekitaldia argiztatu zutenerako, irailean, erdi ahaztuta geneukan aurreko ikasturtean unibertsitatera sartzeko hautaprobekin EAEn gertatutako eskandalua. Murrizketen udazkena etorri zen gero, oso negu gorriaren iragarle. UEUrentzat batez ere. EHU, 146 milioi azpiegituretan 2011-03-09. EHUko Kontseilu Sozialak azpiegituretarako 146 milioi euroko aurrekontua onartu zuen, 2012 eta 2015 urteen artean gastatzekoa. Dirua hiru campusetara bideratuko da, eta 126 milioi Eusko Jaurlaritzak jarriko ditu. Gainontzeko hogei milioiak bestelako erakundeek ematea espero zutela adierazi zuten. Diruaren parte handiena Medikuntza Fakultate berria eraikitzeko erabiliko da, Basurtuko (Bilbo) ospitalaren alboan.\nEHUren Ikerketa Plana 2011-2014 epealdirako 2011-03-14. Euskal Herriko Uniber-\ntsitateak 2011-2014 Ikerketa Plana aurkeztu zuen, epe horretan Espainiako Estatuko lehenengo hamar unibertsitateen artean, Europako lehen 200en artean eta munduko lehen 500en artean kokatzeko helburuarekin.\npaldia hasi zuten, Bologna Planaren eraginez ikasgaiak gainditzeko bigarren deialdia bertan behera geratu zela-eta protestatzeko. Plan berriarekin, ikasgaira bigarren aldiz aurkezteko derrigorrezkoa da berriro matrikulatu eta tasak ordaintzea. Ikasle Abertzaleak, Asamblea Libertaria, Eraldatu eta independenteek egin zuten kanpaldirako deia.\nItxialdia EHUren Medikuntza Fakultatean 2011-04-05. Medikuntza Euskal-\ndundu! taldearen ekimenez, EHUren Medikuntza Fakultateko ikasleek itxialdia egin zuten euskaraz ikasteko eskubidea aldarrikatzeko. Adierazi zutenez, 2008an Espainiako Unibertsitateen Legea aldatu zenetik, euskaraz egiteko hautua gutxik egiten du. Hori dela-eta ikasgaiak euskaraz emateko aukera murriztu da.\nLafuente aukeratu zuten berriro NUPeko errektore\nBolognaren aurkako kanpaldia NUPen 2011-04-05. Nafarroako Unibertsitate Publikoko hainbat ikaslek kan-\n2011-04-14. Beste lau urtez NUPeko errektore Julio Lafuente aukeratu zuten, boto ponderatuen %58 lortuta.\nlabur-labur 2011-04-05. Koldo Mitxelena Sariak. Aurreko hiru urteetako euskarazko tesi onenak saritu zituzten Euskaltzaindiak eta Euskal Herriko Unibertsitateak.\n2011-05-16. Etxepare Institutuak atzerrian sei irakurletza eta katedra bi martxan\njartzeko egitasmoa aurkeztu zuen. Ekimenak euskara sustatzea du helburu.\nRafael Lara beste hautagaiak bozken %42 eskuratu zuen. Oro har, ez zen parte-hartze handia izan, bozkatzera deituta zeudenetatik lautik batek ere ez baitzuen botoa eman. Garaile suertatu arren, Lafuentek ikasleen boto gutxiago (532) lortu zuen Larak baino (743). Ikasle Abertzaleak-ek abstentziorako deia egin zuen, Lafuentek Bologna prozesua ezarri eta errekuperaziorako aukera kendu zuelako. Guztira, ikasleen %16 joan zen bozkatzera.\nNUPek Plan Estrategikoa adostu zuen 2011-05-12. Hurrengo lau urteeta-\nrako helburuak, erronkak eta lehentasunak zehazten zituen Plan Estrategikoa adostu zuen Nafarroako Unibertsitate Publikoko Gobernu Kontseiluak. Horren arabera, sei izanen dira NUPek lehenetsiko dituen ardatz estrategikoak: prestakuntza, ikerketa, unibertsitate zabalpena, nazioartekotzea, prozesua zein kalitatea eta baliabideak. Era berean, Nazioarteko Bikaintasun Campus izendapena lortzeko helburua ere txertatu zuten plan estrategiko berrian.\nProtestak EAEn, Selektibitatea zela eta 2011-06-11/21. EAEko hiru hiribu-\nruetan ehunka ikasle atera ziren kalera, selektibitate azterketak zeukan akats batengatik protesta egitera. Eus-\nbai gaztelaniazkoan, egitarauan ez dagoen gai bati buruzko galdera bat zeukala, batetik, eta beste bati erantzureko biologia ezaupideak eduki behar zirela. Selektibitatean kimika azterketa egiten duten ikasle guztiek ez dute biologia ikasi Batxillergoan.\nHainbat ikastetxetako kimika irakasleek osatutako plataformak selektibitatearen arduradun nagusiaren dimisioa eskatu zuen gertakari horiek direla eta. Ikasle Kontseiluak ere dimisioak eskatu zituen gertatutako irregulartasunengatik.\nkarazko kimika azterketan zegoen akatsa, txarto egindako itzulpen baten erruz. Hutsaren ondorioz galdera ulertezina zen, eta ikasle askok ezin izan zioten erantzun. Beste batzuek bai, epaimahaiko arduradunak konturatu eta ikasleei ohartarazi zieten eta. Kaltetuek azterketa errepikatzeko eskatu zuten, baina EHUk ez zuen horretarako betarik eman. Hanka-sartzea onartu arren, Iﾃｱaki Goirizelaia errektoreak adierazi zuen bidegabea litzatekeela azterketa errepikatu eta kaltetutako ikasleei beste aukera bat ematea. Horren ordez, emaitzen ebaluazioan galdera hori kontuan ez hartzea erabaki zuen Unibertsitateak. Irtenbide horrekin ados ez, ehunka ikasle kalera atera ziren protesta egitera. Egunak aurrera joan ahala, alderdi politiko, sindikatu, irakasleen plataforma eta ikasle eta senideen elkarteak batu zitzaizkien. EHUk onartu zuen kimika azterketan egindako itzulpen okerra, baina ez leporatu zizkioten beste akats batzuk. Hain zuzen, zenbait ikasle eta Batxilergoko irakaslek salatu zuten azterketa horrek, bai euskarazko bertsioan\nunibertsitatea I ﾃ選GO U RIZ /A RGAZKI P RESS\nBasque Culinary Center abian 2011-09-26. Basque Culinary Center (BCC), Mondra-\ngon Unibertsitateko Gastronomia Fakultatea inauguratu zuten, Euskal Herriko sukaldari ospetsuenetako zenbaiten presentzia eta guzti. Miramongo Parke Teknologi-\nkoan dago BCC, eta era horretako Europako bigarren ikastetxea da; Piamonten dago lehenengoa, Italian. 320 hautagairen artetik aukeratutako 56 ikaslerekin ekin zion bere ibilbideari zentro sortu berriak\n2011-10-13. I単aki Goirizelaia errektoreak jasangarritasun irizpideen araberako EHUren berrantolaketa iragarri zuen. Lehendabiziko urratsa ikasle gutxi dituzten eta bi campusetan ematen diren ikasketak campus horietako batetik kentzea izango zela adierazi zuen Goirizelaiak.\nEHUren Klaustrorako hauteskundeak 2011-11-22. Klaustroa aukeratzeko hauteskundeak egin zituzten EHUn. Irakasleen %67k bozkatu zuen, eta ikasleen %12k besterik ez. Botoa ematera deituta zeuden 51.510 lagunek 150 hautagaitzaren artean aukeratu behar izan zuten. Lehen aldiz 240 kideko Klaustroa aukeratu zen, ordura arteko 300en ordez.\nItziar Etxebarria, EHUko lehenengo aldezlea 2011-12-15. EHUko Klaustroak uni-\nbertsitate horretako historiako lehenengo aldezlea, hots, unibertsitateko\ndefendatzailea, aukeratu zuen. Psikologia Fakultateko irakaslea da Etxebarria, eta gutxienez bost urte emango ditu karguan.\nEspainiako Konstituzio Auzitegiaren epaia ikasle presoei buruz 2011-12-19. EHUk aurkeztutako helegitea aintzat hartuta, Espainiako Konstituzio Auzitegiak balio gabe utzi zuen 2009an Auzitegi Gorenak emandako epaia, zeinak presoak EHUn matrikulatzeko protokoloa bertan behera utzi baitzuen. Unibertsitateak abenduaren 27an egin zuen epaiaren balorazio publikoa. I単aki Goirizelaia errektoreak poza agertu zuten Konstituzionalaren erabakiagatik, baina gogorarazi zuten, bestetik, Espainiako Espetxe Zuzendaritzak behin eta berriz uko egin diola EHUrekin akordioa sinatzeari; espainiar legediaren arabera, hitzarmen hori nahitaezkoa da preso dauden ikasleei arreta akademikoa eskaini ahal izateko. Goirizelaiak hitzarmen hori gauzatu ahal izateko urratsak eskatu zizkion estatuari. Espainiako Estatutik kanpo dauden presoek, berriz, ez dute EHUn matrikula-\ntzeko oztoporik edukiko Konstituzio Auzitegiaren epaiaz geroztik.\n11 milioi euro gutxiago EAEko unibertsitateei 2011-12-19. Unibertsitateetan murrizketak izango zirela esan zuen Isabel Celaak, Eusko Jaurlaritzako Hezkuntza sailburuak, Gasteizko Legebiltzarrean. EAEko unibertsitateei hamaika milioi euro gutxiago emango zizkietela esan zuen Celaak. EHUk, hain zuzen, 2011n baino %3 gutxiago jasoko du 2012an.\nUEU, Jaurlaritzaren dirulaguntzarik gabe 2011-12-22. Eusko Jaurlaritzari\nUEUrentzako diru-laguntza zuzena kentzea erabaki zuela jakinarazi zien unibertsitate horrek bere kideei. 1998tik etengabe jasotzen UEUk Lakuaren laguntza, eta honezkero aurrekontuaren zati garrantzitsua zen bide horretatik hartutakoa. Laguntza ez jasotzeak neurri gogorrak hartzera behartuko zituela adierazi zuten UEUko arduradunek.\nBikoiztasunaren aurkako plana EHUn\nMila Amurrio eta Amaia Andrieu EHUko irakasleak\n“Euskara, hutsaren hurrengoa Uniqualentzat”\nKarmele Artetxe UEUko zuzendaria\nrtarrilaren 24an Isabel Celaa Hezkuntza sailbuU ruak Uniqual Euskal Unibertsitate Sistemaren Kalitatea Ebaluatu eta Egiaztatzeko Agentziaren (www.uniqual.org) arau berriak xedatzen dituen abenduaren 28ko 349/2010 Dekretua aurkeztu zuen.\n“Irakasleek senarekin funtzionatzen dute”\nEuskararen normalkuntzarako eta Euskal Hezkuntza Sistemaren Kalitatea sustatzeko politika berri horren ondorioz, esan gabe doa, Uniqual Agentziaren Administrazio Batzordeak garatu behar dituen ebaluazio-irizpide berrietan inolako baliorik ez du izango gaur egun, aski era marjinalean bada ere, positiboki ebaluatzen den jarduerak. Ez UPV/EHUn eta Euskal Unibertsitate Sisteman eskolak euskaraz emateak, ez tesiak euskaraz egin eta zuzentzeak, ez lexiko berria garatzeak, ez ikerkuntza emaitzak euskaraz argitaratzeak, ez euskaraz burutzen den ezerk ez du tokirik izango irakasle-ikerlarien ebaluazioa hobetzeko orduan.\nistoria karrera amaitu nuen duela hamaika bat urte, eta egon diren ikasketa plan berriak ez ditut jarraitu, ezin dezaket horren gaineko iritzi orokor bat eman. Hala ere, badira hutsuneak, esate baterako, hizkuntzen historia soziala lantzeko orduan. Eta gure kasuan, euskara tarteko, oso lagungarria litzateke horretan formatzea. Dena den, agian hutsuneak ikasketa planean baino, irakasteko moduan egon litezkeela iruditzen zait. Irakasleak adituak dira beraien arloan, baina ez dute normalean pedagogia edo didaktika arloko prestaketa berezirik izaten, eta senarekin funtzionatzen dute. Senak asko laguntzen du baina ez da nahikoa. Beraz, horretan zer hobetu asko badago. Euskonews & Media, 2011-02-07\nUnibertsitatea - 2011\nUnibertsitatea 2011ko ARGIAren urtekarian


Lili Printzesa Txikia Eskolan Beldurtia. Carmen Villanueva Rivero. Elkar.eus\nLili erle txiki bat da, familiarekin abaraskan oso gustura bizi dena. Baina eskolara lehen aldiz joateko eguna iritsi da, eta horrek beldur handia ematen dio. Zorionez, Zurigorri Maitagarria agertuko zaio gauez. Eta haren laguntzaz\nbere beldur guztiak gaindituko ditu, eta poz-pozik joango da eskolara goizero!


Garbiketa Gaiak Txinako fabrika - Saltzaileen Batasun Handizkaria\nHasiera > Produktuak > Denda osoko irteera > Garbiketa Gaiak\nGarbiketa Gaiak Fabrikatzaileak\nGarbiketa elementuak Txinako fabrikako hornidura - Handizkako hornidura askotariko garbiketa elementuak, hala nola erratz multzoa, barietate eskuila, silikonazko eskularruak eta abar. Prezio onenarekin eta MOQ baxuarekin, pertsonalizatutako produktuak, diseinua eta paketea onartuta.\nKalitate oneko garbiketa-elementu desberdinak hornitzen ditugu. Sartu eskuila, garbitzeko baloia, garbitzeko esponja, hautsontzia, erratza, mop, Lint Roller eta abar. Txinan zure epe luzeko bazkide izatea espero dugu.\nKalitate oneko garbiketa-elementu desberdinak hornitzen ditugu. Besteak beste, silikonazko eskularruak, garbitzeko esponja, hautsontzia, erratza, mop, Lint Roller eta abar. Txinan zure epe luzeko bazkide izatea espero dugu.\nKalitate oneko garbiketa-elementu desberdinak hornitzen ditugu. Sar itzazu erratz multzoa, baloia garbitzekoa, belakia garbitzeko hautsa, hautsontzia, erratza, fregona, Lint Roller eta abar. Txinan zure epe luzeko bazkide izatea espero dugu.\nGarbiketa Gaiak China factory - Sellers Union handizkaria eta hornitzailea. Gure Garbiketa Gaiak merkeak dira, prezio baxuak, pertsonalizatuak eta berrienak bezeroen konfiantza irabazi dute. Azken salmenta Garbiketa Gaiak CE stockean erosi nahi al duzu? Jarri gurekin harremanetan, Txinan egindakoa.


Zuntz optikoa: besteak baino konexio efizienteago bat | Blog Guuk\n12 Enero 2021 17:25 2 min\nZuntz optikoa Internetera konektatzeko sistemarik aurreratuena da, baina ba al zenekien, gainera, efizienteena eta ingurumena gehien zaintzen duena ere ba omen dela? Izan ere, gaur egun, zuntzak onura ekologiko ugari ere ematen dizkigu.\nInoiz baino garrantzitsuagoa zaigu baliabide naturalak zaintzea, eta, batez ere, planetari atsedenaldia ematea. Izan ere, teknologiak gure bizimodua hobetzen eta errazten laguntzen digu, eta, Guuk-en, garapen jasangarrirako sistema batekin uztar daitezkeen komunikazio ekologikoak sustatu nahi ditugu. Ildo horretan, gure zuntzak garapena jasangarria izan dadin laguntzen du, ekosistemari ez dio-eta kalterik egiten, eta askotariko onurak dakarzkio gizarte osoari.\nGero eta ekologikoagoak izateko asmoz, gure lurraldeko telekomunikazio-enpresak kobrezko kable zaharrak kentzen ari dira, eta haien ordez zuntz optikoaren teknologia ipintzen (FTTH gisa ere ezagutzen da, Fiber To The Home). Internetera konektatzeko sistemarik aurreratuena ez ezik, efizienteena eta ingurumena gehien zaintzen duena ere ba omen da azken urteotan.\nZertan datza Zuntz optikoa?\nZuntz optikoa transmisio-bitarteko bat da, datu-sareetan erabiltzen dena, eskuarki. Oso hari mehe bat da, material gardenez egindakoa; adibidez, beiraz edo beste material plastiko batzuez. Hari horren bitartez, argi-pultsuak bidaltzen dira, transmititu beharreko datuak adierazten dituztenak.\nZuntz optikoa egiteko gehien erabiltzen den materiala silizio dioxidoa da, Lurreko elementurik oparoena, oxigenoaren atzetik. Ezin dugu ikusi, baina hondarretan, harkaitzetan eta uretan dago, adibidez. Silizio dioxidoa ez da erraz agor daitekeen baliabide bat.\nZuntz optikoaren onura ekologikoak\nArgi hori kablearen bidez bidaltzeko behar den energia-kantitatea askoz txikiagoa da seinale elektrikoa kobrezko kable zaharretan zehar bidaltzeko behar dena baino, horrelako kableak zaharkituta geratzen ari dira eta. Horrenbestez, zuntz optikoak bestela baino abiada handiagoa dakarkigu, eta, gainera, efizienteagoa da eta igorpen gutxiago eragiten ditu.\nDatu-transmisio azkarra eragin ez ezik, zuntzak % 80ko energia-espazioa aurreztu ere egiten du, abiadura horri esker. Argi hori kablearen bidez bidaltzeko behar den energia-kantitatea askoz txikiagoa da seinale elektrikoa kobrezko kable zaharren sisteman bidaltzeko behar dena baino. Eta ba al zenekien zuntz optikoak zazpi bider energia gutxiago behar duela kobreak baino?\nHorrez gain, karbono dioxidoaren (CO2) igorpenak murrizten ditu, zeina baita klima-aldaketa eta, beraz, berotze globala eragiten dituzten konposatuetako bat.\nEgin ditzagun zenbakiak | Igorpen gutxiago\nZuntz optikoak 1 watt besterik ez du sortzen 300 metroan zehar ere eroateko, eta, orduan, karbono dioxidoaren (CO2) igorpenak nabarmen txikiagotzen dira. Energia gutxiago kontsumitzen denez gero, bero gutxiago gastatzen da, zuntzaren azpiegiturak ez duelako hozteko sistemarik behar. Kobrezko kableak darabiltzaten sistemek, berriz, hoztea behar dute.\nBestalde, atsegingarri gertatuko zaizu hau ere: zuntza material biodegradagarriz eginda dago; hots, birziklatu egin daiteke. Gainera, zenbait euskal enpresa aurrerapen handiak egiten ari dira zuntz optikoaren osagaiak berrerabiltzeko aplikazioak garatzen.\nAmaitzeko, ingurumenerako alde onik handiena zuntz optikoa osatzen duten materialen erresistentzia da. Beirazko hariek urte luzeak iraun dezakete; kobrezkoak herdoildu egiten dira, ordea, eta metal horri gertatzen zaizkion tenperatura-aldaketek gehiegi berotzea eragiten dute.\nIkusten duzunez, 600 Mb/s-eko zuntzak gure planeta errespetatzen du. Hortaz, abiadura edo simetria nahikoa arrazoi ez baziren (esteka zuntz simetrikoari buruzko artikulura joateko), jasangarritasunak eta ingurumena errespetatzeak konbentzituko zaituzte, beharbada.\nkonexioa efizientzia zuntza telekomunikazioak


Akordioa Baratze Solidarioan - Noticia detalle - Zarautz\nAkordioa Baratze Solidarioan\nZARAUZKO UDALAK SINERGIAK SUSTATU DITU BARATZE SOLIDARIOAN\nSei urte dira Zarauzko Baratze Solidarioaren proiektua hasi zela. Bertan, Zarauzko Udalak Caritasi utzitako lursail batean, hainbat boluntariok mota guztietako barazkiak ereiten dituzte elikagai-bankurako, eta, ondoren, behar handiena dutenei jaten ematera zuzentzen dituzte.\nBoluntario talde batek, gehienak erretiratuak, hainbat urte daramatzate elkarlanean euren denbora librean barazki freskoak ekoizten, Astiko udal-lursailean modu ordenatu eta metodikoan hazten direnak.\nBaratze Solidario honek janariz beteriko 40 otar inguru hornitzen ditu asteazkenetan, eta, horri esker, beste horrenbeste familiak lehen mailako elikagaiak eskura ditzakete astero.\nJolas enpresa zarauztarrak, besteak beste, haur-parkeak eta hiri-altzariak ekoizten eta instalatzen ditu, eta proiektu solidario horretan lagundu nahi izan du, doan, plastiko birziklatuz sortutako 4.000 kilo material emanez, barazkiak ekoizteko behar den azpiegiturak sortzen laguntzeko.\n"Baratzeen kudeaketan plastiko birziklatua erabiltzea beharrezko urratsa da nekazaritza-erabilerako hondakinak sortzea saihesten laguntzeko. Baratze solidarioetan ere berrerabilpena, birziklapena eta materialen murrizketa erantzukizun instituzionalak zuzendu behar ditu", azaldu du Patxi Elola (PSE-EE) Udal Baratzeen zinegotzi arduradunak. "Hori dela eta, beharrezkoa zen sinergia sortzea, Baratze Solidarioetako boluntarioek bertako enpresa batek emandako birziklatutako elementuak erabiltzen has zitezen".\n"Baratze Solidarioa ekimen bikaina da, hainbat boluntarioren artean egiten dutena, eta Jolasek bere alde egin nahi izan du aurrera egiten laguntzeko", esan du Iñigo Isasti Jolas enpresako Zuzendari Komertzialak. "8.000 euroko balioa duten 4.000 kilo material horiek bankadak, etxolak, konposta gordetzeko ontziak... osatzeko balioko dute, eta materialaren iraunkortasunari esker, proiektu honen etorkizuneko garapena erraztu eta lagunduko dute".


Indonesiako Auzitegi Konstituzionalak berretsi egin du Widodoren garaipena - Mundua - Berria\nIndonesiako Auzitegi Konstituzionalak berretsi egin du Widodoren garaipena\nJAKARTA. Uztaileko presidentetza hauteskundeak Joko Widodok irabazi zituela ebatzi du Indonesiako Auzitegi Konstituzionalak. Prawobo Subianto jeneral ohiak ez zuen onartu Jakartako gobernadorearen garaipena, eta iruzurra erabatekoa izan zela argudiatu zuen. Haren helegitea baztertu eta hasierako emaitza berretsi du auzitegiak. Froga nahikorik ez duela aurkeztu argudiatu dute epaileek.


Gizon batek bi emakume larri zauritu ditu Malagan, azidoarekin\nGizon batek bi emakume larri zauritu ditu Malagan, azidoa botata\nEmakumeetako batek erredurak ditu gorputzaren % 45ean eta oso larri dago; besteak, erredurak ditu gorputzaren % 25ean eta larri dago. Erasotzaileak, berriz, ihes egin du.\nErasoa gertatu den tokia Cartama udalerrian (Malaga)\nGizon batek bi emakume larri zauritu ditu Malagako Cartama udalerrian, azidoa botata. Erasotzaileak ihes egin du eta haren bila ari dira. Antza denez, emakumeetako baten bikotekidea da, 26 urtekoa.\nZaurituetako bat, 26 urtekoa, oso larri dago Sevillako Virgen del Rocio ospitaleko zainketa intentsiboen unitatean (ZIU). Erredurak ditu gorputzaren % 45ean. Bestea, berriz, larri dago, Malagako Eskualdeko Ospitalean, gorputzaren % 25a erreta duela. Besteak beste, aurpegian dituzte biek erredurak.\nJorge Gallardo Cartamako alkateak kazetarien aurrean azaldu duenez, biktimetako batek ustezko erasotzailearen izena esan die bertaratutako poliziei.\nAlkatearen esanetan, erasoa gertatu den kaleko espaloian azido poto bat topatu dute. Antza denez, ustezko erasotzaileak lehenik errieta egin die bi emakumeei eta, gero, azidoa bota du bi emakumeak zeuden autoaren barrura. Oihuka atera dira, arropak erretzen ari zitzaizkielako. Erasotzaileak, ostera, ihes egin du.\nGuardia Zibila ustezko erasotzailearen bila ari da. Ikerketaren gertuko iturrien arabera, emakumeen aurkako indarkeriagatik aurrekariak ditu eta beste emakume batengandik urruntzeko agindua du indarrean.\nBestalde, Cartamako Udalak minutu bateko isilunea deitu du gaur eguerdirako udaletxe aurrean erasoa gaitzesteko.